Ўзбекнинг ўр боласи ёхуд қўйдан китобни афзал билган фермер – Bong.uz\nЎзбекнинг ўр боласи ёхуд қўйдан китобни афзал билган фермер\n— Невараларни бир хурсанд қилай дедим, қаранг, қандай зўр асарларни олдим — сўрашарканмиз, у болаларча қувониб қўлидагиларни кўз-кўзлай бошлади.\n…Бу одамнинг китобга ўчлигини азалдан биламан. Ҳатто у ҳақида китоб билан боғлиқ қизиқ ҳангомаларни ҳам эшитганман:\nХуллас бундан 20 йиллар олдин унинг уйига водийдан бир талай меҳмон келади. Улардан бири меҳмонхонадаги жавонларга дид билан терилган сара асарларга суқ билан боқиб, баногоҳ мезбондан қорақалпоқнинг машҳур адиби Тўлепберген Қаипбергеновнинг “Бахтсизлар” романини ўз шахсий кутубхонаси учун сўрайди.\nАкмалхон ака бирдан безовталаниб қолади ва ўтирганларни ташқарига чорлайди-да тўғри ҳовли бурчагидаги қўрага бошлаб боради. Сўнгра бир талай қўйни кўрсатиб, меҳмонга сўраган китобининг ўрнига улардан хоҳлаган бирини олишини илтимос қилади…\nЭнг қизиғи, меҳмонлар қайтар чоғда барчанинг ҳай-ҳайлашига қарамай, каттагина қўйни машина юкхонасига солиб қўяди. Меҳмоннинг кўнгли ўксимасин дея шу ишни қилади-ю, ўзини буткул хотиржам сезади. Зотан, энг севган асарларидан бири ёнига қолганидан узоқ вақтгача қувониб юради.\nСирдарё вилоятининг Сирдарё туманидаги “Буюк-Тўра-Чек” фермер хўжалиги раҳбари Акмалхон Комилов шунақа одам. Ёши етмишни қоралаб қолган бўлса-да, йигитлардек тетик, қарашлари ўткир, серҳаракат, сермулоҳаза, шу билан бирга ўта қайсар бу инсон билан бундан ўн йиллар муқаддам танишганман. Касб-коринг қаламкаш бўлганидан сўнг ҳар хил тоифа, турли касб эгаларини кўраркансан киши. Лекин… лекин китобга бунчалик ўч фермерни ўтган йиллар мобайнида бошқа учратмадим. Тўғриси, бу “кашфиётим”дан ҳали-ҳануз қувониб юраман. Акмалхон ака узоқ йиллар хўжалик, туман, вилоят ташкилотларида иқтисодчи бўлиб ишлади. 2003 йилда Сирдарё туманининг “Янги ҳаёт” сув истеъмолчилар уюшмаси ҳудудидан 42 гектар ер олиб, фермер хўжалиги ташкил этди. Рафиқаси Патилахон, икки ўғил, икки қизини ёнига олиб ерга қаттиқ “ёпишди”. Қилинган меҳнатлар тезда ўз бўйини кўрсатиб, фермер хўжалиги дастлабки учинчи йилдаёқ муваффақиятга эришди.\nАйни кунда “Буюк-Тўра-Чек” фермер хўжалиги нафақат туманда, балки вилоятда маълум ва машҳур, иқтисоди бақувват хўжаликлардан саналади. 2020 йилда 21 гектар ғалла ва 21 гектар ерда пахта етиштирилиб, шартнома режалари ошиғи билан бажарилди. Йил якунига кўра, фермер хўжалиги 200 миллион сўм соф даромад қилди.\n— Бизда деҳқоннинг қўлини ишдан деярли совутиб юборадиган, даласига боришдан юрагини бездириб қўядиган жудаям ёмон бир “анъана” бор. Бу — миришкорга кўрсатма бериб, далага вақт-бевақт экин эктириш. Пўрим кийиниб, дала бошига келиб олиб, деҳқонга уни қил, буни қил деб дўқ урадиган “раҳбарчалар” ҳали-ҳануз учраб туради. Президент томонидан ўтказилган одилона ислоҳотлар туфайли фермернинг сараги саракка, пучаги пучакка ажратиб олинди. Энди далада ишлайдиган одам қолди. Бас, шундай экан, бугуннинг фермерига пўписа қилиб кўрсатма бермай, амалий ёрдам берилса, у ишини билиб қилаверади. Фермер ишласа, ўзининг эртанги куни учун ҳам ишлайди, — деганди аввалги суҳбатларимизнинг бирида.\nЮқорида зикр этганимиз, китоб дўкони Гулистон шаҳрининг обод масканларидан бири – Алишер Навоий хиёбонида жойлашган. Ана шу файзиёб масканда фермер билан суҳбатимиз роса қўр олди.\n— Биласизми – дейди у гап бошлаб, — туманимизда 8 минг гектарга 234 та фермер хўжалиги пахта, 10 минг гектарга 319 та фермер хўжалиги ғалла экади. 2020 йилда биргина пахтачиликдан туман деҳқонлари 31,5 млрд сўм соф даромад олишди. Бизнинг “Янги ҳаёт” СИУ да 24 та фермер хўжалиги мавжуд. 2020 йилда ҳудуд фермерлари пахтачиликдан 5 млрд сўм даромад қилишди. Президентга минг раҳмат, харид нархларининг оширилиши фермернинг иқтисодий томондан букилиб кетаёзган қаддини яна ростлашига имкон берди. Келгусида бир ишни қилмоқчиман. Аниқ биламан, ҳудуддаги фермерлар бунга бажонидил қўшилади. Қишлоқда китоб дўкони очилади! Гапнинг рости, шу ишнинг хат-ҳужжатини қилиш учун вилоят марказига келувдим.\nОчиғи, унинг бу ташаббуси кўнглимни чоғ қилиб юборди. Суҳбат чоғида мавзуни унинг фермерлик фаолиятига буришга ҳарчанд уринмай, Акмалхон ака “ўз позицияси”да маҳкам туриб олиб, бугунги адабиёт — китобхонлик, газетхонлик ҳақида ўз мулоҳазаларини баён эта бошлади. Унинг гаплари бироз тўпори бўлса-да, айни ҳақиқат эди.\n— “Ўзбекнинг уйига қўноқ келса, албатта, унинг кўнглини олишга ҳаракат қилинади. Топган-тутганини дастурхонга тўкади. Меҳмон ранжиб кетмасин дея энг сара таомлар тайёрлайди. Шунча қуюқ-суюқ тортилиб турган-да, уят бўлмасин дея анави савил “шайтон суви”дан ҳам камида бир шиша қўйилади. Энди ўйлаб кўринг, ўша шишага фалон минг сўмни аямаймиз. Агар ўшанча миқдордаги пулни боласи китоб сотиб олиши учун сўраса жеркиб берадиган оталар орамизда ҳалиям учрайди. Аслида меҳмоннинг олдига ароқ қўймаслик уят эмас, аксинча, қўйишнинг ўзи уят! Боласига охирги марта қачон китоб олиб берганини эслай олмасликнинг ўзи ота-она учун номус! Битта ароқнинг пулига бир эмас, камида учта болалар китобини сотиб олиш мумкин. Бугун китобни қиммат дея, айюҳаннос солиш вайсақиликдан бошқа нарса эмас! Яна бир гап. Бошқаларни билмадим-у, бироқ мен ва оила аъзоларим газета, журнал, китобни қўлда тутиб ўқишни афзал биламиз. Олимларнинг фикрича, бирор нарсани мутолаа қилаётганингда, уни ҳатто бармоқларинг ҳам ҳис этиши лозим экан. Электрон газета, электрон китоб деганларига қарши эмасман. Лекин босма нашрни ўқиганга нима етсин. Инчунун, бола қўлига ҳақиқий китобни ушласа, унинг онгига, қалбига эзгулик чуқурроқ сингади. Китобни ҳис қилади. Ақлли қурилма деб аталмиш телефонга мукка тушиб олган бугуннинг боласини китоб орқали ундан бироз айириш вақти аллақачон келган.”\nФермернинг мулоҳазаларини тинглай туриб, хаёлимда оғриқли ўйлар тинмай чарх ураверди! Сирдарё туманида ўн олтита СИУ бор. Бу туманда 16 та катта қишлоқ бор дегани. Энг ачинарлиси, ана шу қишлоқларнинг биронтасида на китоб дўкони, на кутубхона бор. Хўжакўрсинга ташкил этиб қўйилган 2 та қишлоқ кутубхонаси, ҳатто, қониқарли даражада ҳам ишламайди. Шундай бўлгач юқорида билдирилган фикримизда собит қолишга мажбурмиз!\nТўғри, туман марказида — шундоқ ҳокимлик биноси биқинида мўъжазгина китоб дўкони бор. Лекин 128 минг аҳоли яшайдиган туманга бу кўрсаткич умуман ярашмайди. Энг ёмони ота-она фарзандига китоб олиб бериш учун узоқ қишлоқдан туман марказига пул, вақт сарфлаб келишга мажбур бўлаётир. Вилоят ҳокимлигида маънавият-маърифат масалаларига доир йиғилиш бўлиб қолса, минбарга чиқиб олиб туманда бу борада олиб борилаётган “оламшумул” ишлар ҳақида тинмай сўзлаб, кўкрагига муштлайдиган мутасаддилар бу ҳақда бир ўйлаб кўрса, ёмон бўлмасди…\nЎша куни Акмалхон Комилов билан сўлим хиёбондаги гурунгимиз узоқ давом этди. Мен муштарийга унинг қишлоқ хўжалигидаги муваффақиятли фаолияти, ютуқларининг сири ҳақида сўзлаб бермоқчи эдим. Лекин суҳбат мавзуси фермерни доимо қизиқтирадиган, қолаверса, ўзимни ҳам анчадан буён ўйлантириб юрган мавзу ва унинг оғриқли нуқталари томон ўзгариб кетди…\nАбдуғаффор ОМОНБОЕВ, журналист\nPrevious “Ҳар кимсаки ақли кўнглидин зойулдур…”\nNext Ҳар сўзи ҳикмат, ҳар иши сабоқ эди


Туристлерден садақа сораған «тилемши» кемпирлер » Informaсiyalɩq portal\nТой ата-бабаларымыздан киятырған, үрп-әдетлеримиздиң бири есапланады. Бурынлары кишигирим ҳәм ықшам етип өткеретуғын болған.\nАл, ҳәзирде қандай?\nБүл дурыс па?\nОл жер муқаддес орын болып, Екинши жер жүзилик урыста қаза тапқанларға арнап орнатылған естелик емес пе?\nЕкиншиден, И.В.Савицкий атындағы қарақалпақ мәмлекетлик көркем-өнер музейи дүнья жүзи саяхатшылардың ең көп келетуғын орны есапланады. Әсиресе, ҳәптениң шемби, екшемби күнлери түристлер саны көбейеди. Ал, усы күнлери пайтахтымызда жас келин-күйеўлер сейили музей алдында ҳәдден тыс көп өткериледи. Себеби, бул жер пайтахтымыздағы ең шырайлы орынлардың бири. Музейге келген түристлер музей алдындағы жаслар сейилин тамашалайды.\nТеңгениң еки тәрепи болғанындай, ҳәмме заттың еки тәрепи болады. Жаслар сейилинде жүргенде жасы үлкен «тилемши» үш кемпир келин-күйеўдиң алдына шығып олардан пул сорайды. Дийдисиндеги ақшасын алмаса, жас келин-күйеўге «бахытсыз болғайсыз», «бийперзент болғайсыз» деп ғарғаўдан да қайтпайды.\nЕнди ғана шаңарақ қурып атырған жасларды ғарғаў шәрт пе? Оннан қалаберсе, «тилемши»лер шет елден келген мийманлардан да садақа сорайды. Олар елимиздиң тарийхый мийрасларын көриў ушын узақ жол басып келген болса, бул «тилемши»лер олардан не ушын садақа сорайды. Бизлердиң мийрасларымызды көрип тәсирленеди. Бирақ, «тилемши» кемпирлердиң садақа сорағанын шет еллилер, «бул халық қартайса, ҳәммеси усылай күн кеширеди екен» деп ойлап қалмаспа екен?\nМузей басшылары бул жағдайды бир нешше мәрте тийисли орынларға мүрәжат етип, өзгерис болмағанлықтан, ғалаба хабар қураллары арқалы жәриялаўды мақул көрди.\n8-05-2018, 14:56 |\nПрезидент стипендианты Айсултан дүнья жүзилик студентлер фестивалына қатнасты


ИнтерФУТБОЛ :: Карло Анчелоттига 5 нафар футболчи қарши бўлган экан!\n21:55 Барселона -:- ПСВ\n21:55 Интер -:- Тоттенхэм\n00:00 Саутгемптон 2:2 Брайтон\n00:00 Жирона 3:2 Сельта\n00:00 Брюгге -:- Боруссия Д.\n00:00 Монако -:- Атлетико\n00:00 Ливерпуль -:- ПСЖ\n00:00 Црвена Звезда -:- Наполи\n00:00 Галатасарой -:- Локомотив\n00:00 Шальке -:- Порту\nКарло Анчелоттига 5 нафар футболчи қарши бўлган экан!\n"Бавария"дан истеъфога чиқарилган Карло Анчелотти Европа чемпионлар лигаси доирасида "ПСЖ"га қарши ўйинда ғалати таркибни танлаганди. Италиялик мутахассис жамоанинг бир нечта етакчи футболчиларига бошланғич таркибдан жой бермади. Ўйиндан олдин Анчелотти 11 нафар футболчининг номини эълон қилган ва шундан сўнг ҳеч нарса демасдан кийиниш хонасини тарк этган. Кўп футболчилар мураббийнинг ушбу қароридан шокка тушишган ва ғазабланишган. Бу ҳақда Германиянинг Sport1 телеканали хабар тарқатди.\nАввалроқ Жером Боатенг "ПСЖ"га қарши ўйинда захирага киритилиши ҳақида айтилганди, аммо у қайдномадан ўрин олмади. Анчелотти унга ҳам ҳеч қандай изоҳ бермаган.\nФутболчилар ва раҳбариятнинг тахминича, шундай йўл билан мутахассис барчанинг асабига ўйнамоқчи бўлган. Ўйиндан олдин жамоадаги муҳит яхши бўлмаган.\nЎйинчилар Анчелоттининг машғулот жараёнидан қониқиш ҳосил қилмаган. Унинг услуби топ-жамоаларга мос эмас деб ҳисобланди. Жамоа раҳбарияти зудлик билан чора кўриши керак эди ва Париждаёқ мураббийни истеъфога чиқариш борасида қарор қабул қилинган.\n“Бавария” президенти Анчелоттининг омадсизлигини футболчилар билан келиша олмаганида деб ҳисобламоқда. Президентнинг фикрича, Анчелоттига 5 нафар футболчи қарши бўлган. Немис матбуотининг ёзишича эса бу футболчилар Хуммелс, Рибери, Боатенг, Роббен ва Коман.\n“Агар сен мураббий бўлсанг, жамоанинг етакчи футболчилари билан зиддиятга боришни хаёлингга ҳам келтирмаслигинг керак. Анчелотти эса 5 нафар етакчи футболчи билан келиша олмаётганди”, деди президент.\nМанба: sports.ru, std.uz\n07:57 Месси — ЕЧЛнинг кетма-кет 14 мавсумида гол урган иккинчи футболчи (0)\n07:21 Мальдини: «Милан»нинг авалги шуҳратини қайтришга узоқ вақт керак» (0)\n06:38 Ҳакам босим остида бунинг сабаби нима? (0)\n06:11 Марсело: «Охиригача «Реал»да қоламан» (0)\n00:22 Бутун АПЛни ҳайратга солган «Уотфорд» ва клуб бош мураббийи Хави Грасияга назар (0)\n20:44 Рио Фердинанд: «Сити» ёки «Ливерпуль» ЕЧЛ ғолиби бўлиши мумкин» (0)\n19:55 «Қўқон-1912» Ўзбекистон кубоги ярим финалига йўл олди (0)\n19:36 Эден Азар: «Челси»га боримни беришга тайёрман» (0)\n19:17 Чемпионлик учун курашаётган «Навбаҳор» жаримага лойиқмиди? (0)\n18:51 Карим Бензема: «Реал» доим ЕЧЛ фаворити бўлади» (0)\n18:24 Эндрю Робертсон: «Неймарга қарши эҳтиёт бўлиб ўйнаш лозим» (0)\n17:59 Никола Берти: «Интер» ва «Тоттенхэм»нинг савияси бир-бирига яқин» (0)\n17:35 Ривалдо: «Барселона» бор эътиборини ЕЧЛга қаратгани маъқул» (0)\n17:13 Юрген Клопп: «Неймарнинг симуляциялари ақлли иш» (0)\n16:55 Тиаго Сильва: «Чемпионлар лигасида етарлича тажриба тўпладик» (0)\n16:39 Леонарду Жардим: «Атлетико»ни мағлуб этиб, ЕЧЛни ғалаба билан бошлаймиз» (0)\n16:14 Филиппе Коутиньо: «Барселона» бу мавсум ЕЧЛга бошқача ёндошади» (0)\n15:59 Ван Боммел: «Барселона»га 0:1 ёки 1:2 ҳисобида ютқазганлар яхши ўйнапмиз дейишади...» (0)\n15:35 Лучано Спаллетти: «Умид қиламанки, ЕЧЛ ўйинлари ўзимизни англашга ёрдам беради» (0)\n15:17 Александр Головин «Атлетико»га қарши ўйнаши мумкин (0)\n14:51 «Тоттенхэм» бугун 5 нафар футболчиси хизматидан фойдалана олмайди (0)\n14:37 Юрген Клопп: «ПСЖ»га қарши фақат ғалаба учун ўйнаймиз» (0)\n14:14 ЕЧЛ: «Интер»нинг «Тоттенхэм»га қарши кенгайтирилган таркиби (0)\n13:59 ЕЧЛ: «ПСЖ»нинг «Ливерпуль»га қарши кенгайтирилган таркиби (0)\n13:35 ЕЧЛ: «Барселона»нинг ПСВга қарши кенгайтирилган таркиби (0)\n«ИНТЕРФУТБОЛ» газетасининг 23-августдаги пайшанба сони


МЧЖ да ишлайдиган ходимлар (масалан, 1 та врач) корхонага ўз хизмати билан маълум миқдорда маблағ туширса ва ушбу сумманинг 30 фоизини, 50 фоизини иш ҳақи ёки мукофот тарзида берилишини талаб қилса, раҳбар қандай йўл тутиши керак?\nЯнги ташкил этилган МЧЖ ўзининг республика миқёсида юқори ташкилотига (қўмитасига) эга. МЧЖ соғлиқни сақлаш борасида мижозларга хизмат кўрсатади.\nМеҳнат ҳақи миқдори Меҳнат кодексда белгиланган тартибда иш берувчи билан ходим ўртасидаги келишувга биноан белгиланади.\nМеҳнат ҳақи қонун ҳужжатлари билан белгиланган энг кам миқдордан оз бўлиши мумкин эмас ва унинг энг кўп миқдори бирон бир тарзда чекланмайди (МКнинг 153-м. 1-қ.).\nМеҳнат ҳақи шакли ва тизимлари, мукофотлар, қўшимча тўловлар, устамалар, рағбатлантириш тарзидаги тўловлар жамоа шартномаларида, шунингдек иш берувчи томонидан касаба уюшмаси қўмитаси ёки ходимларнинг бошқа вакиллик органи билан келишиб қабул қилинадиган бошқа локал ҳужжатларда (мисол учун, меҳнатга ҳақ тўлаш тўғрисидаги низомларда) белгиланади (МКнинг 153-м. 2-қ.)\nХодим унинг бажарадиган ишидан келиб чиқиб унга ҳақ тўлаш, унинг меҳнатини мукофотлаш ёки бошқа тарзда унга устама белгилашни талаб қилишга, башарти бу шартлар юқорида келтирилган локал ҳужжатларда белгиланган тақдирда ҳақли бўлади.\nСизнинг ҳолатингизда, агар корхона раҳбари ходимнинг талабига қарши бўлмаса, ушбу ҳолатларни аввал локал ҳужжатда (жамоа шартноаси, меҳнатга ҳақ тўлаш тўғрисидаги низом ва ҳ.) белгилаб қўйиши керак. Шунда ушбу локал ҳужжат тегишли тўловларга асос бўлади.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ёш оналарга 8 тавсия\t09:37, 21 октябрь 2016\tТабриклаймиз! Сизга дунёдаги энг буюк бахт насиб этибди. Она аталмиш шарафли номни олиш билан бирга, энди сиз нозик елкангизга фарзанд тарбияси ҳамда парвариши каби залворли юкни олдингиз.\n3.Кийим масаласи... Чақалоққа кийим танлаганингизда эътиборингизни фақат табиий матоларга қаратинг. Болани жуда ҳам иссиқ ўраманг, чунки у кўп терлайди. Бу ўз навбатида инжиқлик ёки овқат емаслигини юзага келтириши мумкин. Шунинг учун унга енгил ва унча иссиқ бўлмаган кўрпа харид қилинг. Болага ёстиқ керак эмас. Боланинг озодалигига эътибор беринг. Нам сочиқчалар сизга озодалик борасида беназир ёрдамчилар бўлиши шубҳасиз.\n4.Чиниқтирувчи муолажалардан воз кечманг! Ҳаво ёки қуёш билан чиниқтириш каби муолажа турлари билан қўшимча равишда сув ёрдамида чиниқтиришни мунтазам ўтказиб бориш фойдадан ҳоли бўлмайди. Болани нам сочиқ билан артиш ҳам чиниқтиришнинг бир тури ҳисобланади. Бунда момиқ ёки табиий матоли бошқа махсус сочиқлардан фойдаланиш зарур. Аввал қўллар, оёқлар, орқадан бошлаб, сўнг секин-аста бутун бадани артиб чиқилади.\n5.Уйқу — болани ривожлантиради Янги туғилган чақалоқнинг уйқуси бир суткада 16-18 соатни ташкил этади. Эркин ҳолатдаги уйқу боланинг суяк тизимини яхши ривожлантирибгина қолмай, балки унинг организмига ҳам яхши таъсир этиб, кислород билан таъминлашни ҳам яхшилайди. Ҳаракатсиз ётиш оқибатида мулоқот қилиш қобилияти чекланади ва фаоллиги сустлашади.\nБолани иложи борича ҳар куни сайрга олиб чиқиш лозим. Сайр болани чиниқтириш билан бирга атроф-оламга бўлган қизиқишини ҳам оширади. Маслаҳатимиз, тўғри тушадиган қуёш нурларидан асранг. Имкон қадар, сайр вақтларини эрталабки соат 9-11, кечки сайрни эса соат 15-17 оралиғида қилишга одатланинг. 7. Ўз соғлиғингизга бефарқ бўлманг!


Жиззахда гўштнинг нархи нега ошмоқда? - Халқ сўзи\n10:43 18 Сентябр 2019 Жамият\nАлбатта, оиланинг моддий имкониятлари етарли бўлсагина, бунча гўштни сотиб олиши мумкин. Болажон халқмиз. Аксарият оилаларимизда беш ва ундан ортиқ одам истиқомат қилади. Табиийки мазкур хонадонларда гўшт истеъмоли миқдори яна ошади. Бу оила бюджетига ҳам катта таъсир кўрсатади.\nСўнгги вақтларда бозор расталари ва дўконларда гўшт нархининг кескин ошиб бораётганидан кўплаб фуқароларимиз ташвишга тушишмоқда. Бундан бир-бир ярим ой муқаддам унинг нархи 40 минг сўм бўлган бўлса, айни пайтда ҳар килоси 50-52 минг сўмдан сотилмоқда. Хўш, бунга сабаб нима? Нега гўшт қимматлашиб бораётир?\nБўрдоқи семиртиришнинг мавсуми бор\n— Ҳар йили ёз ойларида бозор-ларда гўшт нархининг ошиши табиий жараён, — дейди вилоят қишлоқ хўжалиги бошқармасининг чорвачилик ва пиллачилик озуқа базасини ривожлантириш бўлими бошлиғи Нурпўлат Тўрабоев. — Айнан бу вақтда нарх-навонинг кўтарилишида гўшт етиштириш омиллари муҳим сабаб ҳисобланади. Асосий манбалар бўрдо-қичилик мажмуалари ва аҳоли боқувидаги қорамолдир.\nБўрдоқи семиртиришнинг мавсуми бор. Қишлоқларда яшаётган аҳоли ёзда деҳқончилик билан машғул бўлади. Уларнинг молни бўрдоқига боқишга вақти бўлмайди. Шунингдек, эрта баҳордан аҳоли қорамолларини далага ҳайдаб, уларни очиқ майдонларда тайёр хашак билан боқишни афзал кўради. Энди ўзингиз ўйлаб кўринг. Далада арқондаги мол юз кунда гўштга тайёр бўлса, уй шароитида оғилхонада бойлаб боқилган мол унинг ярмида, кўпи билан эллик кунда семиради. Бу табиий жараён ўз-ўзидан сотувда гўштнинг камайишига олиб келади.\nКуз охирларида аҳоли молларини даладан қайтариб, уйда боқиш орқали тирикчилик қилади. Бу эса бозорларда семиз, сифатли гўштнинг кўпайишига олиб келади.\nАйни кунларда Жиззах шаҳар марказий деҳқон бозори (Кўкбозор)да лаҳм гўштнинг килоси 62 минг сўм, харидорлар кўпроқ савдо қиладиган "суякли" гўштлар 50-52 минг сўмдан сотилаяпти. Тўғри, қишлоқ билан шаҳар ўртасида гўштнинг нархида озроқ тафовут бўлади. Юқорида таъкидлаб ўтганимиздай, қишлоқдагилар эрта баҳордан кеч кузгача томорқаларида экинтикин билан овора бўлишади. Лекин улар рўзғорларига етарли миқдорда қишлоқ хўжалик маҳсулотларини қишга захирага сақлаб қўйишади. Шунингдек, ҳовлиларида товуқ, ғоз, курка каби хонаки паррандаларни боқиб, гўштини хоҳлаган пайтдаистеъмол қилишлари мумкин.\nШу сабабдан бозордаги гўштга эҳтиёж-лари кам. Шаҳарда эса аксарият аҳолининг парранда боқиш, томорқада сабзавотларни етиштириб, захира қилиш имконияти йўқлиги учун кўпроқ маҳсулотлар бозордан харид қилиниб олинади. Қишлоқдаги оила бозордан бир ойда бир килограм гўшт харид қилса, шаҳарликлар тўрт-беш килограмм гўшт сотиб олади.\n— Маош, нафақалар ошгани сайин озиқ-овқатларнинг ҳам нархи бирданига кўтарилиши ҳеч кимга сир бўлмай қолди, — дея ўз фикрини билдиради Жиззах шаҳрида яшовчи нафақахўр Барно Каримо-ва. — Айниқса, пенсия пулини қўлга олмасимиздан бозор ва дўконларда нарх-наво аллақачон ошган бўлади. Ўғлим қурилишда ишлайди. Ўзим нафақадаман. Оилада 7 жонмиз, 4 нафар неварам бор. Иккимизнинг маош ва нафақамиз еб-ичишимизга базўр етади. Шу боис ҳам доимо рўзғоримизда гўшт бўлавермайди. Шундай пайтда невараларимга ачиниб кетаман. Ҳозир бироз нимжон, камқувват бўлиб улғайишмоқда. Балки бу уларнинг гўштни кам миқдорда истеъмол қилишидандир.\nБир килограмм гўшт катта оилага икки ёки уч маротаба овқат қилишга етарли бўлади. Ойда бир марта гўшт сотиб ололмайдиган хонадонлар ҳам йўқ эмас. Гўшт нархи нисбатан арзон қилиб қўйилса, фарзандларимиз ҳам соғлом вояга етарди.\nМол боқиш осон эмас\nИлгари нафақат қишлоқларда, шаҳарларда ҳам хонадон эгалари қорамол, қўй боқиб, чорва билан шуғулланишган. Шунинг учун ҳам гўшт сероб, нархи ҳам баланд бўлмагандир. Кўпчилик оилаларда гўшт муаммо эмасди. Имкон қадар, қозон "қайнаб" турган. Зоминда Пшағарлик қассоб Раҳмон бобо Ботировнинг кунига 1,5 тонналаб гўшт сотганини ҳали-ҳамон эслашади.\nБўрдоқичиликда озуқанинг ўрни ғоятда катта. Мутахассисларнинг айтишича, бир килограмм гўшт нархининг қарийб 65 фоизини ем харажатлари ташкил этаркан. Бироқ кейинги йилларда шрот, омухта ем маҳсулотларининг нархлари кун сайин ошиб бормоқда. Ҳаттоки ўтган йили хашакнинг ҳам нархи "осмонга" чиқиб кетди. Агар мав-жуд чорва молларининг асосий қисми аҳоли ва деҳқон хўжаликлари тасарруфидаэканлигини инобатга олсак, битта бўрдоқи боқиш хонадон бюджетидан анча-мунча харажат талаб қилиши ойдинлашади.\nҒаллаороллик тадбиркор Бахтиёр Умматовнинг фикрига кўра, бир ёшга тўлган озғин буқани бўрдоқига боқиш учун камида 3 ойлик меҳнат талаб этилади. Бунда ҳар куни унга ўртача 9 килограмм ем, яъни 3 кило шрот, 2 кило кепак, 3 кило шелуха ва 1 кило майдаланган маккажўхори ёки буғдой аралашмаси бериларкан. Бундан ташқари, кунига қўшимча 7-8 килограмм атрофида дағал-хашак бериб бориш керак. Ҳозирги кунда бозорда бир боғ прессланган беда 12-15 минг, сомон 6-8 минг, омухта емнинг килоси 2700-2800 сўм экани ҳисобга олинса, қорамол боқишнинг харажатлари қанчага тушишини ҳисоблаб чиқиш қийин эмас. Албатта, бу нархлар айрим жойда бир-биридан фарқ қилиши мумкин.\nГўштнинг нархи емхашак баҳоси билан боғлиқ эканлиги маълум, аммо масаланинг яна бир томони бор. Мамлакатимизда ҳар йили миллион тонналаб пахта ва ғалла етиштирилади. Аммо чорва озуқаси ишлаб чиқариш ва аҳолига етказиб бериш муаммолигича қолаётир. Бунинг сабаби нимада?\nВилоятдаги ем маҳсулотлари етказиб берувчи корхоналарнинг фаолиятлари ўрганилганда, улар ем-озуқага бўлган талабнинг бор-йўғи 15-20 фоизинигина қондириши ойдинлашди.\nБу ҳам тегишли жадвал асосида белгиланган истеъмолчиларга сотилар экан. Аҳолининг қарийб 80-85 фоизи емни олиб-сотарлар қўлидан олишга мажбур. Бир пайтлари халқимизни арзон ем маҳсулотлари билан таъминлаш мақсадида ташкил қилинган омухта ем ташкилотлари "изсиз" йўқолди.\nХуллас, гўшт нархининг ошишига кўплаб омиллар таъсир қилмоқда. Мазкур масалаларнинг ечимини топмасдан нарх-навони маъмурий йўл билан чеклаш амалиёти самара бермаслигини эса ҳаётнинг ўзи кўрсатиб турибди.\nШу ўринда яна бир мулоҳазамиз бор. Халқимизни гўштга бўлган эҳтиёжини қондиришда фақат чорва гўштига таяниб қолинмаслиги керак. Ер ва сув ресурслари, яйловлар чекланган шароитда қорамолчилик нисбатан катта харажат талаб этишидан кўз юмиб бўлмайди. Шунинг учун соҳада ноанъанавий йўналишларни ривожлантириш орқали маҳсулотлар турини кўпайтириш, таннархини арзонлаштириш мумкин. Бунда куркачилик, қуёнчилик, ўрдак ва ғозчилик, балиқчилик каби тармоқлар ва бошқа қўшимча имкониятлардан фойдаланиб озиқ-овқат маҳсулотлари, шу жумладан, гўштнинг нархи аҳолига мақбул даражада бўлишига эришиш даркор.\nЭчкига жон қайғуси...\nГўштнархининг қандай бўлишидан қатъий назар, қассоблар ҳеч қачон зиёнига ишламаслиги аниқ. Ҳамиша қўл ҳақини зиёди билан олиб келган. Айниқса, бўрдоқи моллар кўпайган пайтлари уларнинг пичоқлари яна мой устида бўлади. Хўш, битта бўрдоқини сўйиш учун қассоб қанча ҳақ олади?\nМол эгасининг қайта-қайта илтимос қилишлари ва ялинишларидан сўнг қассоб ниҳоят бир кунни белгилайди. Сўйишгамас, бўрдоқининг ҳолатини бориб кўриб келишга. Ахир боқувдаги мол ориқми, семизми, қатъий назар қассобнинг дидига тўғри келиши шарт. У узоқ кутишлардан сўнг мол сўйишга келади. Тери, гўштнинг жигар, думғаза (3-4 килограмм атрофида) қисмлари қассобнинг ҳақи (яна ким билсин) бўлади. Шунингдек, аввал келишилганидек гўштни бозордагидан 2-3 минг сўм арзонига олади. Ажабланарлиси, гўшт қимматлиги боис туриб қолармиш, вазни йўқолармиш... Хуллас, бошқа майда харажатлар (транспорт, тарози) ҳаммаси молнинг эгаси ҳисобидан бўлади. Қассоб инсофли бўлса, 2-3 ҳафтадан сўнг эгаси ундан гўшт пулини олиши мумкин. Бунгача баъзи "азамат"лар бу маблағни яна бир-икки марта бозорда айлантиришга ҳам улгуради. Энди қассобнинг ҳақи қанча бўлишини ўзингиз ҳисоб-китоб қилишингиз мумкин.\nГўшт нархининг ошишида қассобларнинг ҳам озми-кўпми ҳиссаси бор. Хуллас, халқимизнинг "Эч-кига жон қайғуси, қассобга мой..." деган нақли бекорга айтилмаган.\nЧорва ривожига нималар тўсиқ?\nЖорий йилнинг 1 июль ҳолатига кўра, вилоятимизда барча тоифадаги хўжаликлар бўйича 873 минг 133 бош йирик шохли қорамол,2 миллион 110 минг 941 бош қўй ва эчкилар парваришланмоқда. Бу статистик рақам. Унда мавжуд чорванинг асосий қисми шахсий ёрдамчи хўжаликлар ҳисобида эканлиги айрим саволларни туғдиради. Зеро, аҳоли ихтиёридаги чорва бош сонини ҳеч ким бирмабир санаб чиққан эмас.\nВоҳамизда чорвачиликни ривожлантириш салоҳияти юқори. Бунинг учун етарли шарт-шароит, аҳолида эса керакли кўникма ва тажриба бор. Гап имкониятлардан тўғри фойдаланиш, соҳага юқори даражада хизмат кўрсатиш тизимини йўлга қўйиш, ем ва озуқа таъминоти барқарорлиги, таннархининг арзонлигига эришишда, холос.\nБиз "ҳайбаракаллачилик", "алдаш" қусурларидан ҳалигача қутулолмаяпмиз. Тепадан кимдир "гўшт нархини тушириш керак" деса, дарров қассобларнинг ёқасидан оламиз. Улар ҳам вазиятдан қутулиш баҳонасида ноилож қолгач, ёлғондакам бўлсада, "гўшт нархи..... сўм" деб ёзиб қўяди. Бироқ харидорга бу нархдан 20-30 фоиз қимматига сотаверади. Оқибатда сотувчи ва харидор ўртасида норозилик кайфияти пайдо бўлиб, ортиқча гап-сўз кўпаяди. Аслида бозор иқтисодиётида нарх-наво талаб ва таклиф асосида шаклланади.\nХулоса ўрнида шуни айтиш керакки, гўшт нархининг узлуксиз юқорилаб бораётганига асосий сабаб, озуқа-ем маҳсулотлари таннархининг юқорилиги, реализация қилишда "воситачи"ларнинг кўплиги, озуқа етиштириш учун ер майдонларининг кам ажратилганлиги, жойларда чорвачилик маҳсулотлари етиштириш ва қайта ишлаш корхоналарининг етарлича ривожланмаганлиги, чорванинг асосий қис-ми қўлида бўлган аҳолига бўрдоқичилик учун шароит яратилмаганидир. Ушбу муаммоларга барҳам бермас эканмиз, чорвачиликда ижобий натижага эришиб ҳам, гўштнинг нархини пасайтириб ҳам бўлмайди.\nЎзбекистон Республикаси Президентининг 2019 йил 18 мартдаги "Чорвачилик тармоғини янада ривожлантириш ва қўллаб-қувватлаш чора-тадбирлари тўғрисида"ги Қарори ҳамда шу йил 28 мартдаги "Ветеринария ва чорвачилик соҳасида давлат бошқаруви тизимини тубдан такомиллаштириш чора-тадбирлари тўғрисида"ги Фармони ана шу муаммоларни ҳал этишга қаратилгани билан аҳамиятли бўлди. Ушбу ҳужжатларда чорвачилик билан шуғулланувчи аҳоли ва тадбиркорлик субъектларини давлат томонидан қўллаб-қувватлаш, ем-хашак етиштириш учун экин майдонларини доимий ёки узоқ муддатга ижарага бериш, имтиёзли кредитлар ажратиш, наслчилик ишларини ривожлантириш, хизмат кўрсатиш сифатини яхшилаш, соҳага илмий ёндашувни кенг жорий этиш ва бошқа қатор чора-тадбирларнинг амалга оширилиши белгиланган.\nАйни пайтда вилоятимизда қабул қилинган дастур асосида 2019-2020 йилларда 24 та бўрдоқичилик мажмуалари қуриш ишлари белгиланган. Шундан 7 таси жорий йилда ишга туширилиши керак. Ҳозир 250-300 бошга мўлжалланган бундай мажмуалар Пахтакор, Зарбдор ва Янгиобод туманларида қурилмоқда. Шунингдек, қишлоқ хўжалиги экинларини алмашлаб экиш ҳисобига беда майдонларини кенгайтириш кўзда тутилган. Буларнинг барчаси гўшт нархининг арзонлашишига хизмат қилади.\nТуркияда хавфли чивинлар: Улар иситма ва Зика вирусини ташувчилар экани айтилмоқда


Бисмиллаҳ Аллоҳу акбар дейилсада...\n09:00 / 23.09.2017 3835 pdf Ўқиш режими + -\nУстоз бу савол ҳақида жуда кўп ўйлаб қоламан. Инсонга Аллоҳ таоло билмаган нарсасини ўргатган ва «Билмасангиз аҳли зикрдан сўранг» деган. Саволим куни кеча бир инсон қўлида қизил хўроз кўтариб олган, бозордан келаяпти. Мен “нима қиласиз?” десам, “Ҳазрати Довудга сўяман” дейди. Тўғри чилтанга, бободеҳқонга, Довуд алайҳиссаломга ва бошқага атасада, лекин «Бисмиллаҳ Аллоҳу акбар» деб сўйишади. Савол: Бизни чақиришади, биз бориб ўша сўйилган жонлиқнинг гўштидан ейишимиз жоизми?\n— Аллоҳ таолодан бошқага аталган нарсани еб бўлмайди.\n«Умар розияллоҳу анҳу» кинофильми ҳақида\n09:20 / 22.09.2017 4275\nВитрда қунут дуосининг ўрнига бу дуони ўқиса бўладими?\n08:20 / 24.09.2017 4270\nКувайт Вақф ва Исломий ишлар вазирлиги ҳузуридаги ҳайъатга жаноб Фаҳддан қуйидаги савол тақдим этилдиБаъзи одамлар Аллоҳга жамоат бўлиб дуо қиладилар. давоми...\n1776 16:37 / 27.04.2016\nАссалому алайкум Ҳурматли устозлар, мен Душанба ва Пайшанба кунлари қолдирилган рўзамни деб ният қилиб рўза тутиб келияпман. Кўп холларда мени таомланиш учун давоми...\n2738 06:10 / 19.09.2018\nСаволКўпчилик оилаларда чети синган ёки учган чини коса ва пиёлаларда таом ейиш, сув, чой ичиш бехосият, ёмон, уларни ишлатмаслик керак, ташлаб юбориш зарур давоми...\n5577 09:00 / 30.09.2017\nИмомга иқтидо хақида\nАссалому алайкум Масжидимизда ёш қори имомли қилади, шу хуфтон намозида хатм қилади. Биз ёд олмаган суралардан ўқиганида бир хил воқт тутилиб қолишади. Ясин давоми...\n1214 08:38 / 20.12.2018


ВЕНАЛАРНИ ВАРИКОЗ КЕНГАЙИШИ\nОёқ веналарини варикоз кенгайиши – бу веналарнинг эластиклигини камайиши, уларнинг чўзилиши, кенгайиши ва қийшайиши билан кечувчи касаллик хисобланиб, 25 ёшдан ортган хар бешта одамдан биттасида учрайди.\nВарикозни келиб чиқиши:\nОрганизмда қон катта ва кичик қон айланиш доиралари бўйлаб айланади. Бу харакат юрак томонидан амалга оширилади. Қон харакатининг тепадан пастга қараб йўналиши бўйлаб харакатланишига ернинг тортишиш кучи (гравитация коидалари) хам ёрдам берса, пастдан яна қайта юракка қараб харакатлариши вена қон томирлари ички қаватида жойлашган клапанлар хисобига амалга оширилади. Муаммо шундаки вена қон томирлари деворида мускул қавати бўлмайди ва бу уларнинг осонлик билан чўзилишига, кенгайишига ва клапан системасидаги носозликларга сабаб бўлиши мумкин. Натижада қон айланма харакатининг бузилиши ва оёқ юзаки веналаринг бўртиб чиқиши кузатилади. Бу ўзига хос оғриқ синдромлари ва косметик ноқулайликларга олиб келади.\n1. Ирсий мойиллик;\n3. Ноқулай ва баланд пошнали оёқ кийимлари;\n4. Мехнат шароитлари ва зарарли одатлар;\n5. Жисмоний зўриқишлар;\n0. босқич – одамлар варикозга хос шикоятлар (шишлар, оёқлар оғриши, кечки пайт уюшиши) билдиришади, аммо кўрув орқали хам, текширишлар орқали хам бу исботланмайди.\n1. босқич – оёқларда қон томир юлдузчалари ва «тўрлари» пайдо бўлади.\n2. босқич - веналар кенгайиши ва кўкиш тугунларнинг улар бирор жойда узокроқ ўтириш, ёки баланд пошнали оёқ кийимида юриш натижасида пайдо бўлиши кузатилади..\n3. босқич – юқоридаги шикоятлар кучайиши ва кечга бориб оёқларда шиш пайдо бўлиши кузатилади. Эътиборли жойи шундаки бу шишлар эрталаб турганда йуқолади.\n4. босқич - оёқларда трофик ўзгаришлар, пигментнинг ортиқча тўпланиши натижасида оёқ териси рангини жигаррангдан то қора ранггача ўзгариши кузатилади. Тери яллиғланиши қўшилиб, оддий қизаришдан то пуфакчали тошмалар хосил бўлади.\n5. босқич - тери атрофияланиб, трофик яралар хосил бўлади.\n6. босқич- узоқ турувчи битмайдиган трофик яралар кузатилади.\n1. Махаллий суртма дорилар – оёқларни чарчаши ва оғирлигини олдини олиб, тинчлантиради. Улар тери орқали кичик дозаларда сўрилгани учун касалликнинг бошланишида тавсия этилади.\n2. Венотониклар – шишларни, оғриқларни йуқотиб, веналар деворини мустахкамлайди, қон харакатини яхшилайди. Чуқур веналарга хам бироз фойда беради.\n3. Эндовазал лазерли коагуляция – қон томир юлдузчалари ва тўрларини йўқотишда қўлланади. Муолажа махаллий оғриқсизлантириш орқали бажарилади.\n4. Склеротерапия – катта тугунлари бўлмаган зарарланган веналар ичига шприц ёрдамида склерозантлар юбориш орқали веналар ичидан елимланиб қўйилади. Бунда қон соғлом веналар орқали оқиши давом эттирилади.\n5. Озонотерапия – катта бўлмаган игна ёрдамида зарарланган кон томирларга озон юборилади, қон томир юлдузчалари бартараф килинади.\n6. Флебэктомия – хирургик йўл бўлиб, терида бир неча кесиклар қилинади ва улар орқали зарарланган веналар олиб ташланади. Эртасига беморлар уйига кетишлари мумкин. Аммо бир ойдавомида махсус колготкада юради.\n1. Доимий харакатда бўлиш ва сув хавзаларида чўмилиш қон томирлар тонусини яхшилайди.\n2. Компрессион пайпоқлар кийиб юриш.\n3. Ортиқча вазнни ташлаш.\n4. Қон томирлар деворини мустахкамлаш: витаминотерапия (аскорбинка, рутин), шиповник, гречка, земляника.\n5. Пошнаси 4 смдан катта бўлмаган оёқ кийим кийиш.\n6. Оёқни муздай сувда чайқаш, сауна ва иссиқ хаммомлардан қочиш.\n7. Қуёш нурида камроқ юриш (ультрабинафша нурлар веналар эластиклигини йўқотади).\nАвгуст 22, 2017 2345 1 Рукн ФЛЕБОЛОГИЯ


Депутат ҳисоботи тингланди | Ўзбекистон "Адолат" социал-демократик партияси\n23 Декабрь, 11:25 • Депутат минбари, Муносабат, Фракция, Янгиликлар • 286 марта кўрилди • Комментариев к записи Депутат ҳисоботи тингланди нет\nЎзбекистон Республикаси Президенти Шавкат Мирзиёев 12 июль куни Олий Мажлис палаталари, сиёсий партиялар, Ўзбекистон Экологик ҳаракати, халқ депутатлари вилоят, туман ва шаҳар кенгашлари фаолиятининг таҳлили ҳамда истиқболдаги вазифаларига бағишланган видеоселекторда сўзлаган нутқи барча соҳа ходимларига жуда катта масъулият юклади. Хусусан, депутатлар фаолиятига алоҳида тўхталиб ўтди.\nБугунги кунда баъзи депутатлар ўз фаолиятига ижобий ёндашмай, аксинча, масъулиятсизлик билан қарашмоқда. Бу эса муаммоларнинг ечилмай қолаётганлигига сабаб бўлмоқда. Ҳар бир депутат ўз фаолияти давомида албатта партия вилоят, туман ёки шаҳар Кенгашлари олдида ҳисобот бериб бориши лозим. Халқ депутатлари Пешкў туман Кенгаши депутати Фарҳод Болтаев вилоят ва туман Кенгаши ходимларига ҳисобот бериб ўтар экан, йил давомида амалга оширган ва йўл қўйилган камчиликлари хусусида айтиб ўтди. Ушбу йиғилишда партия ходимлари билан бирга партия аъзолари, “Ёш адолатчилар” ва “Аёллар қаноти” фаоллари иштирок этишди.\nДепутат давлатимиз раҳбарининг маърузаларидан келиб чиққан ҳолда амалга оширган ишлари ҳақида тўхталиб, ташкил этилган ишчи гуруҳ билан бирга партия лойиҳалари доирасида олиб борган ўрганишлари тўғрисида ҳам таъкидлади. Ҳафтанинг ҳар чоршанба кунлари “Адолат – қонун устуворлигида” лойиҳасини амалга ошириш мақсадида ҳудудларда бўлиб, фуқаролар билан олиб борган мулоқотининг ижобий натижалари хусусида тўхталди. Шу билан бирга баъзи ечилмай қолаётган муаммолар борасида сўз юритиб, депутатлик сўровига жавоб хатини бермаган ташкилотлар фаолияти ҳақида батафсил маълумотларини бериб ўтди. “Депутатга беписанд – халққа беписанд” шиорини ҳар бир ташкилот ходими ёдда сақлаши зарурлигини таъкидлади.\nФарҳод Болтаев, Халқ депутатлари Пешкў туман Кенгаши депутати, Пешкў туман “Афшона” тиббиёт коллежи директори:\n— Ҳар бир депутат фаолиятига эътиборли бўлган ҳолда халқ дарди билан яшамоғи лозим. Тўғри, партиянинг қатор лойиҳаларини ўрганиш жараёнида жуда кўп муаммоларга рўбаро келдик. Баъзи аҳоли хонадонларида бўлганимизда эса уларнинг партия борасидаги қарашлари умуман шаклланмаганлиги, у билан боғлиқ маълумотлардан йироқ эканликларининг гувоҳи бўлдик. Аммо ўрганишларимиз ўз натижаларини бердими дейман, ҳар бир ўрганган ҳудуд фуқаролари бизнинг партиямиз ҳақидаги маълумотларга эга бўлишди. Шунингдек, депутатга ўз мурожаатларини билдириш борасида ҳам билиб олишди.\nДепутат ўз ҳисоботида йил давомидаги ютуқлар қатори йўл қўйилган камчиликлар тўғрисида ҳам айтиб ўтди.\n— Халқ билан яшаб, унинг ҳар бир муаммосини ечиб беришда кўмакдош бўлмоғимиз даркор. Баъзи депутатлик сўровларимиз жавобсиз қолдими, албатта ўша сўров устида ишлаб, фуқаро мурожаатини ҳал этишимиз даркор, — деб таъкидлайди Фарҳод Болтаев.\nДепутат давлат ва халқ ўртасидаги кўприк. У доим ҳушёр ва сезгир бўлмоғи керак. Шунчаки ишлаб эмас, балки камчиликни бартараф этиш борасида ҳам бош қотириши лозим. Шундагини кўзланган мақсадига эришади – муаммолар тугунини ечган бўлади.\nБухоро вилоят Кенгаши мутахассиси\nДепутат ҳисоботи тингланди was last modified: Январь 16th, 2018 by matbuot\n« Халқ фикри билан яшашимиз лозим Амалий натижадорлик, инсон манфаати – устувор мақсадларимиз »


12:13 / 30.08.2016\nЯпонияда 2016-йил июль ойидаги ишсизлик даражаси 1995-йилдаги энг қуйи кўрсаткичга тушиб, 3 фоизни ташкил этган. Мамлакат иқтисодиёт, савдо ва саноат вазирлиги келтирган маълумотлар шундан далолат бермоқда. Бир ой муқаддам бу рақам 3,1 фоизлик кўрсаткични намойиш этганди.\nМамлакатдаги чакана савдо ҳажми июнь ойидаги 0,3 фоизлик ўсишга нисбатан 1,4 фоизга кўтарилган.\nШу билан бирга, сўнгги беш ойда пасайиш суръатлари энг заифи бўлган. Япон истеъмолчилари, глобал иқтисодиёт истиқболларида ноаниқлик ҳукм сураётгани ва маошлар секинроқ кўтарилаётганига қарамай, харажатларида тежамкорлик қилишмаяпти, деб ёзади MarketWatch.\nЯпониянинг йирик чакана савдо компанияларининг савдоси сўнгги 5 ойда илк бор 0,6 фоизга ўсган.\nУмуман, мамлакатда истеъмол харажатлари пасайиш суръатлари июнь ойидаги 2,3 фоизга нисбатан 0,5 фоизга секинлашган.\nҲар ой 560 евродан: Финляндияда ишсизликка қарши тажриба муваффақиятсизликка учради


Камалаксоч Рапунцель Instagram юлдузига айланди(Фото) » Ўзбекистон янгиликлари – Zamin.uz\nКамалаксоч Рапунцель Instagram юлдузига айланди(Фото)\n31 ёшли австралиялик аёл Триша Рейбелт ўзининг фантастик соч турмаги билан Instagram`ни забт этди, деб ёзади “Даракчи” нашри.\nУ 11 йилдан бери сочларини ўстиради ва сочини турли рангларга бўяшни хуш кўради. Триша бир муддат аввал сочларини 30 сантиметрга калталатди, бироқ унинг сочлари қирқилгани деярли сезилгани йўқ.\nТришанинг айтишича, сочни ўстиришга бўлган қизиқиш унга онасидан ўтган. Сочни бўяш бўйича тажрибалар Триша учун ҳақиқий хоббига айланди. У сочларини турли рангларга бўяшдан чарчамайди.\nТришанинг сочларини бўяш учун беш соатча вақт талаб этилади. У соч бўяшни ўзидан ва энг яқин дугоналаридан бошқа ҳеч кимга ишонмайди. Рейбелт сочларни турли рангларга бўяш бўйича етук мутахассисга айланди, у мазкур соҳадаги энг оммабоп техникаларни қўллаб кўрди.\nСочини турли рангларга бўяб кўрган Триша охир-оқибат ўз услубини топди: Сочларини бир вақтнинг ўзида камалакнинг барча рангларига бўяб кўрди. Тришанинг фикрича, бу образ унинг темпераментига мос тушади ва уни ҳаммадан ажратиб туради.\nАйтганча, австралиялик Рапунцель сочларига зарар келтирмаслик учун фен ва бошқа соч турмакловчи воситалардан фойдаланмайди.\n13:03 Саратонга чалинган қиз лабида ҳақиқий санъат асарини яратди (Фото)\n13:49 Австралиялик мактаб ўқувчиси дунёдаги энг чиройли бола деб тан олинди\n23:07 Польшалик поезд машинисти ижтимоий тармоқлар юлдузига айланди


ВАСИЙЛИК ВА ҲОМИЙЛИК » Bulung‘ur hayoti газетаси\nGazeta: admin Қўйилган сана: 20-04-2020, 10:09 Рукун: ЖАМИЯТ Кўрилди 0\nетим ва ота-онасининг қарамоғидан маҳрум бўлган болаларни жойлаштиришнинг асосий шакли\nТуман халқ таълими бўлими қошида васийлик ва ҳомийлик органи мавжуд бўлиб, бу орган Ўзбекистон Республикаси Конститутцияси, Ўзбекистон Республикаси Оила кодекси, “Бола ҳуқуқларининг кафолатлари тўғрисила”ги Ўзбекистон Республикасининг Қонуни ва бошқа васийлик ва ҳомийлик масалаларига оид ҳужжатларга мувофиқ фаолият олиб боради. Ўтган 2019 йилда 86 нафар етим ва ота-онасининг қарамоғидан маҳрум бўлган бўлган болаларга васийлик ва 17 нафар болаларга ҳомийлик тайинланди. Васийлик ва ҳомийлик органи туман вояга етмаганлар ишлари бўйича идоралараро комиссияси, туман прокуратураси, туман ИИБ, ФҲДЁ бўлими, ўзини ўзи бошқариш органлари ва бошқа ташкилотлар билан ҳамкорлик қилади.\nВасийлик - ўн тўрт ёшга тўлмаган етим болаларни ва ота-онасининг қарамоғидан маҳрум болаларни, шунингдек, суд томонидан муомалага лаёқатсиз деб топилган фуқароларни уларга таъминот, тарбия ва таълим бериш, уларнинг мулкий ва шахсий номулкий ҳуқуқлари ва қонуний манфаатларини ҳимоя қилиш мақсадида белгиланади.\nҲомийлик -ўн тўрт ёшдан ўн саккиз ёшгача бўлган етим болаларни ва ота-онасининг қарамоғидан маҳрум бўлган болаларни, шунингдек суд томонидан муомала лаёқати чекланган фуқароларни уларга таъминот, тарбия ва таълим бериш, уларнинг мулкий ва шахсий номулкий ҳуқуқлари ва қонуний манфаатларини ҳимоя қилиш мақсадида белгиланади.\nҚуйидаги ташкилотларда васийлик ва ҳомийлик органи фаолият олиб боради:\n1). Вояга етмаганларга нисбатан - туман, шаҳар халқ таълими бўлимида;\n2). Суд томонидан муомалага лаёқатсиз ёки муомала лаёқати чекланган деб эътироф этилган фуқароларга нисбатан - туман, шаҳар тиббиёт бирлашмаларида;\n3). Соғлиғининг ҳолатига кўра ҳомий тайинлашга муҳтож бўлган вояга етган муомалага лаёқати фуқарларга нисбатан – туман, шаҳар бандликка кўмаклашиш ва аҳолини ижтимоий муҳофаза қилиш марказлари томонидан амалга оширилади.\nҚуйидаги шахслар васий ёки ҳомий этиб тайинланиши мумкин эмас;\nа) ота-оналик ҳуқуқидан маҳрум этилганлар ёки ота-оналик ҳуқуқи чекланганлар;\nб) суд томонидан муомалага лаёқатсиз ёки муомала лаёқати чекланган, деб топилган шахслар;\nв) собиқ фарзандликка олувчилар, агар фарзандликка олиш уларнинг ўз зиммасига юкланган мажбуриятларни бажаришдан бўйин товлаганлиги ёки лозим даражада бажармаганлиги, ота-оналик ҳуқуқларини суиистеъмол қилганлиги, фарзандликка олинганлар билан шавқатсиз муносабатда бўлганлиги, сурункали аль коголизм ёки гиёҳвандликка мубтало бўлганлиги оқибатида бекор қилинган бўлса;\nг) ўз зиммаларига юкланган мажбуриятларини бажармаганлиги ёки лозим даражада бажармаганлиги ёки ўз ҳуқуқларини суиистеъмол қилганлиги учун васий ёки ҳомий мажбуриятларини бажаришдан четлаштирилган шахслар;\nд) қасддан содир этган жинояти учун илгари ҳукм қилинганлар.\nВасийлик ва ҳомийликни расмийлаштириш учун талаб қилинадиган ҳужжатлар:\n1. Паспорт, никоҳ гувоҳномалари (нусхаси);\n2. Иш жойидан маоши кўрсатилган маълумотнома;\n3. Тавсифнома иш жойидан;\n4. Тиббий ҳайъат комиссиясининг хулосаси - поликлиникадан (086-у форма);\n5. Наркология, руҳий асаб касалликлари, сил касалликлари диспансеридан ҳисобда турмаслиги ҳақида маълумотнома;\n6. Муқаддам судланмаганлиги ҳақида маълумотнома (ягона дарчадан);\n7. 2 дона 3х4 ўлчамли сурат.\nБолага керакли ҳужжатлар:\n1. Туғилганлик ҳақида гувоҳнома (нусхаси);\n2. Ота-онаси ҳақида маълумот (вафот этганлиги ёки қидурувда эканлиги ҳақида маълумот, ота-онанинг йўқлиги ҳақидаги тасдиқловчи маълумотнома, ота-онанинг нотариал розилиги);\n3. Ўқиши ҳақида маълумотнома;\n4. Боланинг соғлиғи тўғрисида терапевт хулосаси.\n5. Васийликка олишга боланинг ёзма розилиги (10 ёшдан ошган бўлса);\n6. 2 дона 3х4 ўлчамли сурат.\nтуман халқ таълими бўлимининг Болаларни ижтимоий\nҳимоялаш бўлинмаси мутахассиси.


БМТнинг Нью-Йоркдаги бош ӄароргоҳида Ядровий ӄуролларни тарӄатмаслик тўғрисидаги шартнома бўйича конференция давом этаяпти.\n01 март 2021, Тошкент вақти: 00:47\n2003 йили шартномадан чиӄиб кетган ва ўзининг ядровий арсеналини яратмоӄчи бўлаётган Корея Халӄ Демократик Республикасининг ядровий дастури анжуман иштирокчиларини жиддий хавотирга солаяпти.\nБу масалага Жанубий Корея Ташӄи ишлар вазири\nБан Ки-Мун бундай муносабат билдирди:\n- Пхеньяннинг ядровий дастури атрофидаги вазиятни тинч дипломатик усуллар билан барӄарорлаштириш йўлидаги ҳаракатларимизнинг нозик нуӄтасида турибмиз. Ҳалӄаро ҳамжамият хавотири ошиб бормоӄда. Менинг мамлакатим ҳукумати бу муаммонинг ечимлари кенг спектри устида ишламоӄда.


Америка Қўшма Штатларининг Вермонт штати мусулмон жамоаси қадимий черков биносида ўзлари учун янги масжидни очишни режалаштирмоқда. Жанубий Берлингтонда жойлашган собиқ черков биносини сотиб олиш учун маблағ тўплаш акцияси Вермон ислом жамоати томонидан бошлаб юборилди. Бу ҳақда Burlington Free Press нашри хабар берди.\nМаълум қилинишича, ушбу черков 1,1 миллион АҚШ долларига баҳоланган ва мусулмонлар уни сотиб олишлари учун яна 500 минг АҚШ доллари йиғишлари лозимлиги айтилган. Ушбу маблағни сентябрь ойига қадар тўплашлари зарур.\nansar.ru нинг ёзишича, Вермонт мусулмонлари уюшмаси фойдалани келаётган масжид 1999 йилдан буён фаолият юритиб келмоқда ва унда бир вақтнинг ўзида юздан ортиқ намозхон ибодат қилишлари мумкин.\nМасжид биноси кундан кунга сон жиҳатдан кўпайиб бораётган мусулмон жамоатининг талабларига тўғри келмай қолган. Янги масжидда 700 нафар намозхон бир вақтда ибодат қила олиши ва исломий мактаб учун жой етарли бўлиши қайд этилган. Вермонтда бугунги кунда 4000 дан ортиқ мусулмонлар борлиги айтилган.\nДругие материалы в этой категории: « Саудия Арабистони журнали саҳифаларида Ўзбекистон ҳақида туркум мақолалар чоп этилди\tЎзбекистонда БАА компанияси билан ҳамкорликда шамол электр станциялари қурилади »


2020 йилга назар: Россия ва Хитой Марказий Осиёнинг содиқ дўстлари эмаслиги аён бўлди\nПандемия вақтида заиф Қирғизистон энг кўп зарар кўрди. Қўшни Россия ва Хитой эса ёрдам бериш ҳақидаги ваъдаларга қарамай, вазиятни янада оғирлаштирдилар.\nБишкекда 4 октябр кунги парламент сайловларидан кейин намойишчилар бостириб кирган Қирғизистон парламенти биносининг (Оқ Уй номи билан танилган) панжаралари олиб ташланмоқда. [Вячеслав Оселедко / AFP]\nБИШКЕК – Ўтган йилги кутилмаган пандемия Марказий Осиёнинг аввалдан иқтисодий заиф мамлакатлари учун ижтимоий-иқтисодий фалокатга айланди.\nМинтақадаги энг оғир дамлардан бўлган бундай вазиятда ёрдам бериш ўрнига, қўшни Россия ва Хитой, айниқса Қирғизистондаги вазиятни янада оғирлаштирди, дейди кузатувчилар.\n2019 йилнинг охирида Хитойнинг Ухан шаҳридан чиққан ҳалокатли COVID-19 вируси бошқа мамлакатлар каби Марказий Осиё республикаларини ҳам қатъий карантин чораларини қўллашга, давлат муассасалари ва зарурий хизматлар кўрсатаётган кўплаб корхоналарни ёпишга мажбур қилди.\nЧекловлар шусиз ҳам оғир аҳволдаги иқтисодиётни вайрон қилди. Оқибатда, сайёҳлик агентликлари, ресторанлар, кинотеатрлар каби муассасалар банкрот бўлди, ишсизлик авж олди, минглаб кишилар тирикчилик имкониятидан маҳрум бўлдилар.\nБишкекдаги мозор, 2020 йил, 13 июл. COVID-19 коронавирус пандемиясидан кейин қабрлар сони кескин кўпайган. [Максат Осмоналиев / Карвонсарой]\nИбраималиев номидаги мактабга кириш олдидан биринчи синф ўқувчиларининг тана ҳарорати текширилмоқда, 1 сентябр, Курпулдок қишлоғи, Панфилов тумани, Чуй вилояти, Қирғизистон. [Максат Осмоналиев / Карвонсарой]\nМарказий Осиёдаги пандемия айниқса кичик бизнес эгалари, (фаррошлар, сартарошлар каби) норасмий ишчилар ва аёлларни қийин аҳволда қолдирди, деган эди Бирлашган Миллатлар Ташкилоти (БМТ) тараққиёт дастури мутахассиси Михаил Пелиа декабр ойида.\nБМТга кўра, 2020 йилда Марказий Осиёдаги экспорт ҳажми 24 фоизга пасайган.\nМарказий Осиёнинг иқтисодий двигатели бўлган Қозоғистон нефтнинг арзонлашувидан зарар кўрган бўлса, Қирғизистон, Тожикистон ва Ўзбекистон каби бошқа давлатларда Россиядаги мигрантлардан келиб тушадиган пул ўтказмалари миқдори камайган.\nМигрантлар ўз уйларига юборадиган оз миқдордаги пул ўтказмалари Қирғизистон ва Тожикистон ЯИМнинг учдан бирини ташкил этади. БМТга кўра, бу давлатлар хориждан келадиган пул жўнатмаларига қарам бўлган дунёдаги беш мамлакат сирасига киради.\nПандемиядан энг кўп зарар кўрган мамлакатлардан бири – Қирғизистоннинг ялпи ички маҳсулоти 2020 йилнинг биринчи ярмида 5 фоиздан кўпроққа камайган, деб хабар беради 24.kg нашри.\nЖуда зарур бўлган ташқи моддий ёрдам\nТарихдаги оғир ва мисли кўрилмаган бу паллада Марказий Осиёга моддий ёрдам жуда зарур эди. Айниқса, минтақа билан иқтисодий боғланган қўшни Россия ва Хитойдан ёрдам келиши кутилган эди.\nАммо, кўп йиллардан бери Марказий Осиё мамлакатлари билан мустаҳкам дўстона муносабатлар, биродарлик алоқалари ва ўзаро қувватловни таъкидлаб келган Москва ва Пекиннинг сиёсий қарорлари фавқулодда вазиятда ёрдамдан кўра кўпроқ зарар келтиргани тасдиқланди.\nБаҳорда Россиядан меҳнат мигрантларининг ёппасига қайтиб келиши Қирғизистонда ишсизликни кучайтирди. Пандемия сабабли жорий қилинган карантин чоралари ортидан ишсиз қолган минглаб меҳнаткашлар Россияда қола олмадилар. Россия авиакомпанияларининг рейсларни бекор қилиши ва чипта пулларини қайтаришдан бош тортиши оқибатида уларнинг кўпчилиги пулсиз қолган.\nҚирғизларнинг меҳнат миграциясига боғлиқлиги Москва учун Қирғизистонга босим ўтказиш воситаси бўлиб хизмат қилади, дейди бишкеклик иқтисодчи Элмира Суранчиева.\n«[Россия президенти Владимир] Путин Қирғизистон Россиядан келиб тушадиган пул ўтказмаларига қанчалик қарамлигини билади», деди у. «У қирғиз мигрантлари учун меҳнат шароитларини оғирлаштириш билан босим ўтказиши мумкин», деб қўшимча қилди у.\n«Ўтган йил март ойида юзага келган вазият мамлакатимиз учун бундай чоралар қандай оқибатларга олиб келиши мумкинлигига мисол бўла олади.»\nХитой режими ҳам Қирғизистоннинг мусибатига ўз ҳиссасини қўшди.\nCOVID-19 билан боғлиқ касалланиш ва ўлим ҳолатларининг кўпайиши, қашшоқликнинг кучайиши фонида ички ижтимоий-иқтисодий муаммоларига эътибор қаратиш билан бир қаторда, Бишкек олдида ташқи қарзларини тўлаш масъулияти ҳам бор эди.\nҚирғизистон молия вазирлигига кўра, ўтган йилнинг июн ойи ҳолатига Қирғизистоннинг ташқи қарзи 4,1 миллиард АҚШ долларини ташкил қилган, шундан 1,8 миллиард АҚШ доллари Хитойнинг Экспорт-импорт банки олдидаги қарздир.\nХитой Қирғизистоннинг энг йирик кредитори ҳисобланади. 2020 йилда Бишкек бир неча маротаба Пекиндан «Қирғизистоннинг Хитой олдидаги ташқи қарзи бўйича тўловларни енгиллаштириш ва тўлов муддатини узайтиришни» сўраган.\nПекин бу илтимосни рад этган.\nКузатувчиларга кўра, Пекиннинг муросасизлиги Хитой учун манфаатли инфратузилма лойиҳаларини амалга ошириш учун қирғизларга босим ўтказиш имконини беради.\nРад жавобининг асосий сабаби Пекиннинг «Қирғизистондаги лойиҳалари, жумладан Хитой-Қирғизистон-Ўзбекистон темир йўли ва Чуй вилоятидаги «Искра Азии» (Осиё учқуни) саноат парки лойиҳаларининг кечикаётгани туфайли ҳаддан ташқари норози бўлаётгани билан боғлиқ», деди Бишкекдаги Ички сиёсий жараёнлар маркази ходими Кусагалиев.\nТўполонлардан ташқари, Қирғизистонда ўтган йилги ғалаёнлар чоғида президент ўзгарди – бу 2005 йилдан бери учинчи марта президентнинг ҳокимиятдан четлатилиши бўлди.\n4 октябр кунги парламент сайловларининг сохталаштирилганига қарши норозилик билдирган намойишчилар ҳукуматнинг асосий биносини эгаллаб олишган.\nНамойишчилар Кремлнинг ғазабини келтириб, россияпараст сиёсий партияларнинг парламентга сайланганини шубҳа остига олдилар, оқибатда мамлакат Марказий сайлов комиссияси эса сайлов натижаларини бекор қилди.\nБу воқеадан бир неча кун ўтиб, президент Сооронбай Жеенбеков истеъфога чиқди, собиқ депутат Садир Жапаров эса ноябр ойининг ўрталаригача муваққат бош вазир ва президент вазифасини эгаллади. У январ ойида ғолиб бўлган сайловда президентликка номзод бўлиш учун бу икки лавозимдан воз кечган эди.\nСайловдаги ғалаба октябр ойидаги ғалаёнлар пайтида намойишчилар қамоқдан озод қилган Жапаров учун мислсиз қайтиш кульминацияси бўлди. У одам ўғирлашда айблангани учун 2017 йилдан бери қамоқ жазосини ўтаётган эди.\nЎтган йил кузда юзага келган сиёсий нотинчлик вақтида Кремл Бишкекка яна босим ўтказган ва Қирғизистондаги «сиёсий вазият барқарорлашмагунича» икки мамлакат ўртасида келишилган молиявий кўмакни беришдан бош тортган эди.\nМоскванинг Қирғизистонга оғир пайтда ёрдам беришдан бош тортиши – синалган усул, дейди Бишкеклик журналист Мусурқул Қобилбеков.\n«Бу Кремлга Қирғизистондаги таъсирини мустаҳкамлашга ҳамда солиқ ва божхона каби иқтисодиётнинг стратегик соҳалари устидан назоратни кучайтиришга имкон беради», деди у.\nМоскванинг босими, афтидан, кичик стратегик ғалабани таъминлади.\nОктябр ойи охирида Қирғизистон ТИВ Бишкек мамлакат шимолидаги «Қант» авиабазасини кенгайтириш масаласини кўриб чиқишга тайёрлигини айтган.\nЙиллар давомида Қант авиабазаси Қирғизистонда сиёсий баҳслар мавзуси бўлиб келган, зеро кўплаб қирғизистонликлар Россия ҳарбийларининг мамлакатдаги давомли ҳозирлигини миллий суверенитетга таҳдид деб биладилар.\nТурон – бош мақсадимиздир.\nРоссиядан қанча узоқ бўлинса, шунча яхши.\nСиз нима хоҳлагандингиз? Ҳар йили давлат тўнтаришлари, бошқарув шаклларини ўзгартириш, йўқсилликда яшаш? Сизга ёрдам берадиганларнинг қўлига тупурасизми? Туркий халқлар ва Туркия ўртасида яна қанақа иттифоқ? Ҳа, бу – минтақанинг энг бой давлати. Ёки сиз Англия, АҚШ ва Германияни ҳам туркий давлатлар қаторига қўшиб қўйдингизми? Ўзингиз қачон меҳнат қилишни бошлайсиз? Меҳнат мигрантлари ҳисобига яшайверасизми? Хитойдан қарзларни олиб ташлагансиз, фоизларни эса Россия тўлаши керак... Кубага назар солинг – СССР уни ёлғиз қолдирди, лекин Куба қийинчиликка дош бериб, энди бошқаларга ҳам ёрдам бермоқда. Сизлар эса сариқ чақа сўраб тиланяпсиз. Мамлакатингизда ҳамма нарса бор: табиий бойликлар, ажойиб табиат ва улуғвор, меҳнатсевар одамлар. Ҳокимият...\nТуркий давлатлар иттифоқи тарафдоримиз.\nРоссияга ишонч йўқ.\nХитой коронавирус инқирозига қарамай Қирғизистон учун қарзни тўлаш муддатини кечиктирмоқчи эмас\nМарказий Осиё давлатлари йиғилиб қолган қарзни тўлашга қодир бўлмаса, минерал ресурслар ва ер майдонлари катта эҳтимол билан Хитой ихтиёрига ўтиши мумкин – минтақадаги айрим давлатлар билан шундай воқеа содир бўлиб улгурган.\nРоссия Қирғизистон устидан назоратни кучайтириш учун молиявий босим қўлламоқда\nМосква Қирғизистондаги сиёсий ва иқтисодий инқироздан фойдаланиб, бир қатор стратегик соҳаларда ўз назоратини кенгайтиришга уринмоқда.


Немис экологлари ҳақиқий компенсация талаб қилишмоқда - 05.05.2021, Sputnik Ўзбекистон\nГермания экологлари молиявий компенсацияга рози бўлмай, табиатга етказилган зарарни тиклашни талаб қилишмоқда. 05.05.2021, Sputnik Ўзбекистон\nТОШКЕНТ, 5 май — Sputnik. Германиянинг Nabu экологик ташкилоти пул эмас ҳақиқий компенсация талаб қилмоқда, деб хабар қилмоқда РИА Новости. Маълум бўлишича, бироз олдин, Nord Stream 2 AG оператори экологларга 2 миллион еврога яқин молиявий компенсация таклиф қилган, лекин экологлар бунга рози бўлмаган. Бироз олдин экология фаоллари Германия федерал денгиз ва гидрография агентлигининг (BSH) “Шимолий оқим-2” лойиҳаси қурилишига рухсатномани бекор қилишни талаб қилган эди. Душанба куни маълум бўлишича экологлар ушбу ташкилот устидан судга мурожаат қилишган. Уларнинг фикрига кўра, денгиз остидан қувурларини ўтказиш 16та футбол майдонига тенг атроф муҳитга зарар етказади. "Шимолий оқим-2" Болтиқ денгизи орқали иккита газ қувури ўтказишни назарда тутувчи лойиҳа. Қувурлар Россия, Финляндия, Швеция, Дания ва Германия денгиз ҳудудлари орқали ўтган. Ишга тушганидан сўнг "Шимолий оқим-2" Европага йилига 55 миллиард метр/куб газ етказиб бериш имконига эга бўлади. Америка Қўшма штатлари ушбу лойиҳа қуриб битказилишига кескин қарши бўлган ҳолда, лойиҳада иштирок этаётган корхоналарга нисбатан турли санкция ва чекловларни қўллаш, таҳдиди ва жарималар билан унинг қуриб битказилишига тўсқинлик қилмоқда. Айни дамда "Шимолий оқим-2" 95%га қуриб битказилган. Газпром раҳбари Виктор Зубков айтишига кўра, лойиҳа 2021 йилда қуриб битказилади.\n18:24 05.05.2021 (янгиланди: 12:17 06.05.2021)\nГермания экологлари молиявий компенсацияга рози бўлмай, табиатга етказилган зарарни тиклашни талаб қилишмоқда.\nТОШКЕНТ, 5 май — Sputnik. Германиянинг Nabu экологик ташкилоти пул эмас ҳақиқий компенсация талаб қилмоқда, деб хабар қилмоқда РИА Новости.\nМаълум бўлишича, бироз олдин, Nord Stream 2 AG оператори экологларга 2 миллион еврога яқин молиявий компенсация таклиф қилган, лекин экологлар бунга рози бўлмаган.\n“Лекин Германиянинг табиатни муҳофаза қилиш тўғрисидаги қонунчилигига мувофиқ, экологлар пул эмас ҳақиқий компенсация талаб қилишмоқда. Яъни улар денгиз ости дунёсига етказилган зарарни тиклашни талаб қилмоқда”, - деди ташкилот вакили Ким Корнелиус Детлофф.\nБироз олдин экология фаоллари Германия федерал денгиз ва гидрография агентлигининг (BSH) “Шимолий оқим-2” лойиҳаси қурилишига рухсатномани бекор қилишни талаб қилган эди. Душанба куни маълум бўлишича экологлар ушбу ташкилот устидан судга мурожаат қилишган. Уларнинг фикрига кўра, денгиз остидан қувурларини ўтказиш 16та футбол майдонига тенг атроф муҳитга зарар етказади.\n"Шимолий оқим-2" Болтиқ денгизи орқали иккита газ қувури ўтказишни назарда тутувчи лойиҳа. Қувурлар Россия, Финляндия, Швеция, Дания ва Германия денгиз ҳудудлари орқали ўтган. Ишга тушганидан сўнг "Шимолий оқим-2" Европага йилига 55 миллиард метр/куб газ етказиб бериш имконига эга бўлади.\nАмерика Қўшма штатлари ушбу лойиҳа қуриб битказилишига кескин қарши бўлган ҳолда, лойиҳада иштирок этаётган корхоналарга нисбатан турли санкция ва чекловларни қўллаш, таҳдиди ва жарималар билан унинг қуриб битказилишига тўсқинлик қилмоқда. Айни дамда "Шимолий оқим-2" 95%га қуриб битказилган. Газпром раҳбари Виктор Зубков айтишига кўра, лойиҳа 2021 йилда қуриб битказилади.


hidoyat.uz – “Мовароуннаҳр” нашриётининг сайти - Қалблар эзгуликка тўлди\nҚалблар эзгуликка тўлди\nҲар лаҳзани ғанимат билиб, Аллоҳга дуо-илтижолар, ибодату тиловатлар билан ўтказган ҳожиларимиз Маккада Вуқуфи Арафот, Шайтонга тош отиш, қурбонлик ҳамда Тавофул Ифоза каби ҳаж амалларини ниҳоясига етказиб, гуноҳлардан покланиб, қалблари эзгуликка тўлиб юртимизга қайтишди.\nБу муборак сафар таассуротлари уларнинг дилларини умрбод нурлантириб туриши шубҳасиз.\nКаримберди ҳожи ИЛҲОМОВ:\n– Ёшим 81 га етган бўлса-да, ўзимни ҳар қачонгидан-да тетик ҳис қиляпман.\nМадинаи мунаввара муқаддас шаҳарлардан бири, ер юзидаги барча мўмин-мусулмонлар бу муборак жойга зиёрат учун келишни орзу қиладилар. Пайғамбаримиз (алайҳиссалом): “Масжидул Ҳаромда ўқилган битта намоз ундан бошқа масжидларда ўқилган юз минг намоздан афзалдир”, деб марҳамат қилганлар. Мана шундай саодатга етганимдан шукроналарим чексиз. Бу йил ҳажга борган юртдошларимиз Маккада жойлашган меҳмонхонадан куннинг хоҳлаган пайтида Масжидул Ҳаромга бориб келишлари учун замонавий автобуслар қатнови йўлга қўйилди. Муқаддас қадамжоларни – Масжиди Қубо, Масжиди Қиблатайн, Уҳуд тоғи, Шаҳидлар қабристонини ҳам зиёрат қилдик.\nМуборак жойларда туриб оилам, маҳаллам ҳамда юртим ҳақига хайрли дуолар қилдим. Илоҳим юртимизга кўз тегмасин, хонадонлардан қут-барака, тўкин-сочинлик аримасин.\n– Бундан бир неча йил аввал умра ибодатини адо қилган эдим. Бу йил ҳаж зиёратига бордим. Ишчи ва тиббиёт гуруҳи аъзоларининг биз ҳожиларга чиройли муомала-муносабатларидан, элликбошиларнинг, ошпазларнинг беминнат хизматларидан миннатдормиз. Меҳмонхоналарда ҳамма шароитлар яратиб берилди, телевизор орқали Ватанимиздаги янгиликлардан хабардор бўлиб турдик. Ҳатто бизга ўхшаган кексалар учун меҳмонхонанинг ўзида ҳам кичик намозхона ташкил қилинган экан.\nМакка меҳмонхонасида зиёратчилар билан ҳар куни учрашувлар, суҳбатлар ўтказишди, саломатликка тегишли маслаҳат ва кўрсатмалар беришди. Шу кунларга етказганига шукроналар қилиб, Ватанимиз доимо тинч-осойишта, фаровон, обод бўлишини Яратгандан сўраб дуолар қилдик.\n– Неча ўн йиллардан буён ўйлаб, орзулаб юрган ниятимга етганимдан, тўғриси, ҳалигача кўзёшларимни тия олмайман. Тинчлик деган неъматнинг қадр-қимматини ҳаж ибодатини бажариб юрган кунларимда янаям чуқурроқ ҳис қилдим. Унинг шарофати билан учоқларда бехавотир учиб, йўл машаққатларини, сафар азобларини тортмай, бир неча соатда Маккада бўлдик. Ибодатларимизни хотиржам адо этдик.\nАйрим давлатларда урушлар, нотинчликлар давом этяпти. Шайтон васвасасига, нафс қутқусига таслим бўлмай, юртимиз тинчлигининг қадрига етайлик, асраб-авайлайлик. Илоҳим, юртимизни ҳар хил бало-офатлардан, қутқулардан Ўзи асрасин!\n598 марта ўқилган.


АҚШ: Буш Марказий Разведка Бошӄармасининг янги бошлиғини тайинлади\n05 март 2021, Тошкент вақти: 06:33\nФарангис Саид Маълумки, бундан 3 олдин, май ойида АҚШ Марказий Разведка Бошӄармаси бошлиғи Жорж Тенет истеъфо беришини баён ӄилган, июн ойида эса истеъфога чиӄӄан эди. 10 август куни эса АҚШ Президенти Жорж Буш Марказий Разведка Бошӄармасининг янги бошлиғини тайинлагани маълум бўлди. Стратегик аҳамиятга эга бўлган ушбу лавозимга Портер Госс исмли шахс тайинланди.\nҲамкасбим Фарангис Саид билан бугунги суҳбатимиз айнан шу мавзуда.\nХўш, Фарангис, Портер Госс ким ва нима сабабдан Президент Буш Марказий Развдека Бошӄармаси бошлиғи ӄилиб айнан шу одамни тайинлади?\nФС: Маълумотларга ӄараганда, 65 яшар Портер Госс кўп йилдан буён АҚШ Конгресси Намояндалар Палатасининг Разведка ӄўмитаси бошлиғи бўлиб ишлаган. 60-йилларда у Марказий Разведка Бошӄармасида ҳам хизмат ӄилган. Унинг профессионал разведкачи экани айтилмоӄда. Айримлар унинг разведка хизмати фаолиятини ипидан игнасигача билишини айтишмоӄда.\nҲ: Унинг сиёсий ӄарашлари ӄандай?\nФС: Портер Госс Республикачилар партияси аъзоси. Республикачи Президент Жорж Буш, сиз айтиб ўтганингиздек, стратегик аҳамиятга эга бўлган лавозимга республикачини тайинлайди.\nҲ: Ҳозир Америкада сайловолди кампанияси энг авжида бўлган пайтда демократлар Госснинг тайинланинишини ӄандай\nФС: Демократларнинг Госснинг бу лавозимга тайинланишига муносабати, асосан, салбий. Улар фикрича, Президент Буш ушбу лавозимга ашаддий республикачини тайинламаслиги керак эди. Масалан, Сенат ӄошидаги Разведка ӄўмитаси раиси муовини сенатор Жон Рокфеллер ушбу лавозимга сиёсатчи, партия аъзосини тайинлаш нотўғри, дея таъкидлаб, бу унинг холислигини шубҳа остига ӄўйишини айтди. Бундан ташӄари, Демократлар Госснинг президентликка номзод Жон Керрини танӄид ӄилгани, бундан 4 ой олдин Демократлар таӄдим этган разведка фаолиятига оид ӄонун лойиҳасини эътиборсиз ӄолдирганини ҳам эслашяпти. Лекин Жон Керрининг ўзи ҳозирча Госс номзодини танӄид ӄилмади, лекин ӄўллаб-ӄувватламади ҳам.\nШуни ҳам айтиш керак-ки, 2001 йил 11 сентябр ҳодисаларидан сўнг кўплар, хусусан демократлар АҚШ Марказий Разведка Бошӄармаси ва унинг раҳбари Жорж Тенетни ҳужумларнинг олдини ололмаганлиги учун кўп танӄид ӄилишган эди. Сўнгра 11 сентябр ҳодисаларини ўрганган мустаӄил комиссия Марказий Разведка Бошӄармасини ҳужумлар ҳаӄидаги маълумотларни тегишли равишда текширмаганлик ва ваӄтида Президент Бушга узатмаганликда айблади. Ва шундан сўнг Жорж Тенет истеъфога чиӄишга мажбур бўлди. Ёдингизда бўлса, Ҳасанжон, айрим кузатувчилар ўшанда Буш Тенетни ӄурбон келтирди, деб айтишган эди.\nҲ: Демократларнинг бундай муносабати ӄандай аҳамиятга эга?\nФС: Гап шунда-ки, Президент Буш кўрсатган номзод, яъни Портер Госс номзодини эндиликда АҚШ Конгресси тасдиӄлаши керак. Масала, хусусан, айтиб ўтганимиз, Сенат ӄошидаги Разведка ӄўмитасида кўриб чиӄилади. Ва ушбу ӄўмита раисининг муовини, Госсни танӄид ӄилган сенатор Жон Рокфеллер йиғинда иштирок этади. Номзодни тасдиӄлаш бўйича овоз бериш жараёнида эса, Рокфеллер ӄаторида президентликка номзод Сенатор Жон Керри ва унинг сафдоши, вице-президентлиикка номзод Жон Эдвардс ҳам ӄатнашади.


Камилов Афғонистон президенти маслаҳатчисини қабул қилди\n07:00 24 Январ 2019\n14:12 10.02.2018 Ҳавола олиш\nМузокараларда асосий эътибор турли шаклларда юқори даражадаги икки томонлама учрашувлар доирасида эришилган келишувларни амалга ошириш жараёнига қаратилди\nТОШКЕНТ, 10 фев — Sputnik. Ўзбекистон ташқи ишлар вазири Абдулазиз Камилов Тошкент шаҳрига амалий ташриф билан келган Афғонистон президентининг миллий хавфсизлик масалалари бўйича катта маслаҳатчиси Муҳаммад Ҳаниф Атмарни қабул қилди. Бу ҳақда Ўзбекистон ТИВ матбуот хизмати хабар берди.\nХабарда айтилишича, учрашувда Ўзбекистон-Афғонистон кун тартибининг қатор масалалари, баъзи халқаро ва минтақа муаммолари муҳокама қилинди.\nМузокараларда асосий эътибор турли шаклларда юқори даражадаги икки томонлама учрашувлар доирасида эришилган келишувларни амалга ошириш жараёнига қаратилди.\nСуҳбатда алоҳида эътибор Тошкент шаҳрида бўлиб ўтадиган "Тинчлик жараёни, хавфсизлик соҳасида ҳамкорлик ва минтақавий шерикчилик" номли Афғонистон бўйича халқаро конференцияга тайёргарлик кўришга қаратилди.\nМузокараларда Афғонистоннинг Ўзбекистондаги элчиси Сайид Шаҳобиддин Тимурий иштирок этди.\nЭслатиб ўтамиз, Ўзбекистон Ташқи ишлар вазирлиги Афғонистон билан биргаликда 2018 йил март ойининг охирида Тошкентда "Афғонистон — тинчликка йўл" мавзусида конференция ўтказиш ташаббуси билан чиққанди.\nТошкентдаги анжуманнинг асосий мақсади Афғонистонда тинчлик ўрнатиш жараёнининг асосий тамойилларини белгилаб олиш ҳамда ҳукумат ва мухолифатчи кучлар орасида тинчлик жараёнини "бошлаб юбориш" механизмини ишлаб чиқишдир.


Ўзбекистон Республикасида ўтган сутка давомида 145 киши коронавирусга чалинган\nЎзбекистонда бир кунда 145 кишида COVID-19 аниқланган\n27 Dekabr 13:13 Ўзбекистон янгиликлари\nCOVID-19 ВИЛОЯТ ВИЛОЯТИ вилоятида КОРОНАВИРУС ССВ СТАТИСТИКА\nСоғлиқни сақлаш вазирлиги ўтган кун давомида мамлакатда коронавирус инфекцияси тарқалиши бўйича статистик маълумотларни эълон қилди.\nСогʻлиқни сақлаш вазирлиги матбуот хизмати хабарига кўра, 26-декабр куни республикада бир кунда яна 145 кишида коронавирус аниқланган.\nХусусан, Тошкент шаҳрида 46 нафар, Андижон вилоятида 9 нафар, Бухоро вилоятида 6 нафар, Жиззах вилоятида 3 нафар, Наманган вилоятида 4 нафар, Самарқанд вилоятида 16 нафар ва Сурхондарё вилояти – 1 кишида коронавирус инфекцияси аниқланган.\nБундан ташқари, Сирдарё вилоятида 3 нафар, Фарғона вилоятида 7, Хоразм вилоятида 16 ва Тошкент вилоятида 34 нафарда COVID-19 инфекцияси аниқланган.\nҒарб экспертлари КХШТ аъзоси ва эркин давлат ўртасидаги фарқ ҳақида гапиришди\nЎтган сутка давомида Қорақалпоғистон, Қашқадарё ва Навоий вилоятларида ҳам коронавирус аниқланмади.\nМамлакатда коронавирусдан соғайганларнинг умумий сони 195 377 нафарга етди ёки касалланганларнинг 98%.\nШунингдек, коронавирусдан иккита янги ўлим қайд этилди. Ўлганларнинг умумий сони 1481 нафарга етди.


Исроил Ғазога бостириб кириши мумкин\n15 май 2021, Тошкент вақти: 17:14\nАгар Фаластин жангарилари Исроил ҳудудини ракеталардан ўққа тутишни тўхтатмаса, Исроил Ғазо минтақасига бостириб киражаги тўғрисида таҳдид қилмоқда.\nИсроил ҳарбийлари хабар қилишича, пайшанба куни Ғазодан учта ракета ва 17 та снаряд отилган. Қурбонлар йўқ. Чоршанба куни эса 80 та ракета отилган.\nИсроил ва Ғазони назорат қилиб турган радикал Хамас гуруҳи ўртасида Миср воситачилигида эришилган оташкесим тўғрисидаги битим муддати бир ҳафта муқаддам тугаган эди.


23.12.2019 18:53 0 3263\nПрезидент Эммануэл Макрон президентлик пенсиясидан воз кечди, дея хабар бермоқда «Euronews». Бунақаси бўлмаган, айниқса, мамлакатда пенсия ислоҳотига қарши намойишлар кучайган бир чоғда.\nПрезидент пенсияси қанча?\nСобиқ француз президентларига, 1955 йилги қонунга кўра, умрбодлик ойлик тўлов (пенсия) белгиланган. Бу, масалан, ҳозирги қийматда амалдаги давлат маслаҳатчисининг маошига тенг — солиққа тортилмасидан бурун 6220 евро.\nМакрон ана пенсиядан воз кечган биринчи президент бўлди.\n«Биз халқ сайлаганлар намуна кўрсатишлари керак бўлган бир даврда яшаяпмиз», — «Le Parisien» газетаси президент девонидан ана шундай иқтибос келтирди.\nМакрон барча собиқ президентлар аъзо Франция Конституцион кенгашига кирмаслигини ҳам билдирди. Демакки, у ойлик 13,5 минг евро даромаддан қуруқ қолмоқда. Аммо бу борада Макрон биринчи эмас, Франсуа Олланд ҳам жўмардлигини исботлаб кетганди.\nОдамларни намойишга ундаган пенсия тўғрисидаги янги қонунга кўра, «пенсия ёши» ўзгармайди — 62 ёш, аммо тўлиқ пенсия олиш учун 64 ёшгача тер тўкишга тўғри келади. Бош вазир Эдуар Филиппнинг уқтиришича, ана шу «ақлли чора» французлар ўртасида минимал пенсияни 1000 еврогача ошириш имконини бераркан.\nБир ярим ҳафта илгари ҳукумат намойишчиларга ён бергандек бўлди, янги қонун аввал-бошдан режалаштирилганидек, 1963 йилда туғилганларга эмас, балки 1975 йил ва ундан кейин туғилганларга татбиқ этиладиган бўлди.\nДарвоқе, Эммануэл Макрон 1978 йилда туғилган, икки йил кўпроқ ишлаб беришига тўғри келади энди...\nЭммануэл Макрон пенсия


AFP: Ливияда нидерландиялик журналист ҳалок бўлди\n00:46 / 03.10.2016\n2 октябрда нидерландиялик журналист Ливияда миллий келишув ҳукумати (МКҲ) қўшинлари ва ИШИД жангарилари ўртасида Сирт шаҳридаги жанглар вақтида ҳалок бўлди. Бу ҳақда France-Presse ахборот агентлиги хабар берган.\n"Нидерландиялик журналист снайпер томонидан отиб ўлдирилган. Унинг жасади Мисурата шифохонасига етказилган", деб шифохона матбуот котиби, доктор Акром Гливананинг сўзларини келтириб ўтди агентлик.\nФаиз Сарож маъмуриятига тарафдор тузилмалар 12 майдан бери ИШИДга қарши "Ал-Бунён ал-Марсус" деб номланган операцияни олиб боришмоқда. Бу давр ичида 400 дан кўпроқ одам ҳалок бўлган, 2,5 мингдан кўпроғи жароҳат олган. МКҲ кучлари томонидан Сирт шаҳрини озод қилиш бўйича операция АҚШ ҳарбий авиациясининг кўмагида амалга оширилмоқда. Мамлакат ҳукуматида, Сирт яқин орада МКҲ назоратига тўлиқ ўтиши айтилмоқда.\nЛивия Сирт голландиялик журналист\nЎтган йилда Ливияда юзлаб кишилар судсиз қатл этилган\nМуаммар Қаззофийнинг ўғли Ливия президентлигига номзодини қўйиши мумкин


Умрага келган 6 нафар британиялик ЙТҲ натижасида ҳалок бўлди\n22:18 / 19.01.2017\nБритания ҳукуматининг маълум қилишича, Буюк Британия ва Шимолий Ирландия Бирлашган Қироллигининг олти нафар фуқароси Саудия Арабистонидаги автомобиль ҳалокати натижасида ҳалок бўлган, қолганлари эса жароҳат олган. Бу ҳақида Daily Sabah нашри хабар берди.\nТашқи ишлар вазирлигининг пайшанба куни берган маълумотига кўра, ҳалок бўлган британияликларнинг оиласи қўллаб-қувватланмоқда ва ЙТҲда жабрланганларга ёрдам кўрсатилмоқда.\nГлазгодаги марказий масжид икки нафар ҳалок бўлган кишининг исмини маълум қилди - булар шотландиялик Муҳаммад ва Талъат Аслам. Манбага кўра, қолган тўрт нафар қурбон Англия шимоли-ғарбидаги Манчестердан бўлган.\nМасжидда маълум қилинишича, гуруҳ эндигина мусулмонларнинг муқаддас шаҳри ҳисобланмиш Маккада Умра амалларини бажариб, Мадина шаҳрига йўл олган пайтда улар ўтирган автобус ҳалокатга йўлиққан.


Киндиги очилмаган қиз | Бир пиёла чой\n← Қушнинг ҳам уйи бузилмасин…\nТарихий кадр: Ислом Каримов, Абдулла Орипов ва Эркин Воҳидов — бир суратда →\nКиндиги очилмаган қиз\nҚиз арсагунча, туз асраган афзал дейишган қадимгилар. Нега? Чунки қиз бола шу қадар нозик ҳисобланганки, у сал нарсага айниб кетиши мумкин.\nТоп-тоза оқ сутга бир томчи сиёҳ томса, қанчалик булғанса, қиз бола ташқи кўринишининг очилиб-сочилиб кетиши ҳам шунчалик унинг бутун борлиғу номусига доғ бўлиб тушадигандек. Бироқ, ҳозир гап қиз бола тугул, ҳатто ўғил болаларимизнинг кийиниш «маданияти» тўғрисида ҳам эмас, балки қандай кийинганидан, феъл-атворининг кенгу торлигидан қатъий назар — кўз ўнгимизда ўз-ўзича шаклланиб келаётган бу одам нима эшитиб, нима кўриб улғаяётганлиги ҳақида. Бошиданоқ айтиб қўяйлик: қадрли ота-оналар-у, азиз ва мўътабар устозлар бизни кечирсинлар-у, аммо тан олмай иложимиз йўқ — ҳозирги кунда фарзандларимиз тарбияни биздан эмас, интертелевидео аталмиш раҳнамосидан олиб ётгани бор гап. Бир қараганда шуниси ҳам яхшидек. Ахир биз уззукун ўғил-қизимизнинг тарбияси билан шуғулланадиган бўлсак, бола-чақани ким боқади???\nШу боисдан ҳам биз чарчаб-ҳориб ишдан келамиз, бир луқма овқатимизни наридан-бери еймиз, сўнг тўйгами, туғилган кунгами ё бошқа бир тирикчилигимизга отланамиз: «Болам, салом, болам, хайр. Пул керакми, ма, ол, болам. Ўтган йилги пальтойинг калтайиб қолдими? Майли, янаги маошда янгисини оламиз. Мактабга бораяпсанми ўзи? Ҳа, баракалла. Новвосга қарадингми? Уйни йиғиштирдингми?» ва ҳоказо ва … бўлди» Боламиз билан бўладиган энг узоқ ва «мазмунли» суҳбатимизнинг моҳияти фақат шулардангина иборат, холос.\nИнтертелевидео эса унинг ҳам отаси, ҳам онаси, опаси, дугонаси, дўсти, тарбиячиси бўлиб қолганини шундан кейин ҳам тан олмай кўрингчи. Аммо бу «дўст»нинг болаларимизга ўргатаётган жуда кўп нарсаларини шу ёшга кириб, баъзан маҳрамингизга ҳам айтолмайсиз. Масалан, 7 ёшдаги қизалоқлар аёл киши боши айланиб, беҳол бўла бошладими, бу ҳомиладорликдан нишона эканлигини қаердан билади? 5 ёшдаги болакай эса чақалоқларни касалхонадан олиб келишмайди, уларни аялар худди мушукларга, бўри ёки-тулкиларга ўхшаб «туғиши-ю», катта болаларини эса «чақалоқни сотиб олдик» деб алдашларини ҳам ҳар ҳолда уларга ўзимиз ёнимизга ўтирғизиб, эринмай, батафсил тушунтирмаган, ёхуд бу ҳақда уларга боғча опаси махсус машғулот ўтиб гапириб бермагандир?\nБир танишимнинг қизи эса оддий мактабдан нуфузли гимназияга ўқишга қатнай бошлади. Эҳ қизлар, қизлар. Улар хоҳ етти ёшда бўлсин, хоҳ ўн еттида, гаплашадиган мавзулари албатта мода ёки кийим-кечакдан бўлади. Нима гап ўтса ўтганки, янги келган қизалоқ дугоналари билан гурунглаша туриб ҳали умрида «топик» (қориннинг тепасидан келадиган майкача) кийиб кўрмаганини айтиб қолади. Қизлар пиқирлашиб кулишган, «Вой, сени қараю, киндиги очилмаган қиз!» деб уни мазах қилишган. Буни қарангки, бу гаплар қизалоққа оғир ботади. Гўёки киндигини очиб юрмаслик — уятдек, хўрлиги келиб, ота-онасини ёзғиради: «Мана, сизларнинг тартиб-қоидаларингизни деб ўртоқларимга калака бўлдим!»\nҲа, бу не гапки, эндиликда бор-йўғи бошқаларга нисбатан ахлоқли бўлиш ҳам айб ҳисоблансаю, жамоа ундайларнинг устидан кулса, янаям аниқроғи, кийим кийишдаги оддий меъёрийликни табиий қабул қилолмасалар?\nҲа, болаларнинг кўзи тугул, киндиги ҳам очилиб кетгани энди янгилик эмас.\nУлар мактаб дастуридан тўрт қатор шеърни билмаслиги мумкин, аммо ҳар бир маъни-маънисиз реклама роликларини тўтиқушдай ёддан такрорлайди: «Келтирдингми! Ҳа, шеф!» , «Сизни простата, аденома безовта қиляптими?», «Лейкерс билан газни бос!», «Яхши кўрасанми ? Жейк!»… ва ҳоказо. Ҳомиладорликдан сақловчи воситалар рекламаси берилаётганда сиз-ку “э, болам барибир ҳеч нарсани тушунмайдику”, деб хотиржам ўтираверарсиз, аммо болалар бир-бирига зимдан кўз уриштириб, пиқир-пиқир кулишади.\nБизнинг аҳмоқлигимизнинг устиданми ёки ўзларининг ақлли бўлиб кетганликлариданми, билмайсиз…\nБулар ҳали ҳолваси. Кабелли телевидение шарофати билан уззукун намойиш этилаётган фильмларни-ку айтмай қўя қолайлик. Шу ўринда яна бир жиҳатга эътибор берсак: ўзбек дубляж санъатининг барибир бетакрорлигига шак келтирмаган ҳолда шуни қайд этиш мумкинки, баъзан бу бетакрорлик чет элнинг савияси паст фильмларини оҳанраболи ва ёқимли овоз ҳамда талаффуз билан қизиқарли қилишга қодир бўлгани ҳолда, ўзимизда ишлаб чиқарилаётган видеофильмларни аксинча, сунъий ва зерикарли, жонсиз, фақат стилистикага урғу бериб «гапиртириш»лари орқали шундоқ ҳам зерикарли сюжетларни янада мужмаллаштиришлари билан ажойиб. Бироқ шунга қарамай, тўрт кўз тугал — ТВ ники. Истаймизми-йўқми, биз улардан кўз узмаймиз. Бироқ билмаймизки, асосан тунги каналларда намойиш этиладиган кўплаб бадиий фильмлар кундуз куни такрорий намойиш этилади. Яъни, сиз тунда уйингизда болалар соатини жорий қилганингиз билан, кундуз куни фарзандингиз сиз ўзингиз ухлаб қолиб кўролмаган шармандали фильмларни ҳам маза қилиб томоша қилади. Бу ҳали бор-йўғи уларнинг кўраётганлари.\nРус тилини тушунадиган болаларнинг эшитаётган гаплари-чи? Бундай кинофильмлар табиийки асосан, детектив ёки триллер жанрида бўлиб, ундаги сўз ва жумлалар ҳам шунга яраша — криминал ибора ва жаргонлардан иборат бўлади. Айрим шунақа фильмлар борки, уларнинг оригиналлигини сақлаш мақсадида рус тилига қилинган таржималарида деярли ҳар бир сўзнинг орасида ўрисча «мат»нинг такрорланиб туриши, инглиз тилидан синхрон таржима қилинган фильмларда эса истайсизми, йўқми «фак оф» жумласи ҳам тез-тез қулоққа чалиниб қолиши табиий ҳол. Балки ёт тилдаги сўкинч сўзлар ўзимизнинг «ҳе, онангни» каби қўпол эшитилмас. Аммо шуниси борки, айнан ўша инглизларнинг ўзида «фак оф» жумласини теле ёки кинода персонажлар тилидан қўлланилишига нисбатан жуда қаттиқ чора кўрилади. Масалан бир пайтлар машҳур «Шамолларда қолган ҳисларим» фильмидаги «лаънати» — «дамн» деган биргина сўзнинг кетиб қолгани учун ҳам фильм ижодкорлари жавобгарликка тортилган экан. Тўғри, ўша даврлардан буён кўп вақт ўтиб кетган бўлса-да, аммо ҳали ҳамон барибир ғарбда етмишинчи йиллардан кейингина вазият бироз юмшаганининг ўзиёқ Америка фильмларини шу даражага олиб бориб қўйганки, кино қаҳрамонлари тилидан чиқадиган сўкинишларни тушунса борми, Тошпўлат тажангнинг ҳам уятдан лавлагиси чиқиб кетарди. Аммо шуниси эътиборлики, нақадар «демократлашиб» кетганига қарамай, АҚШда болалар учун чиқариладиган фильмлардаги сўз цензураси ниҳоятда қаттиқ олиб борилади. Биргина «Индиана Жонс» ёки «Гарри Поттер» фильмларини мисол тариқасида кўриб ўтадиган бўлсак, у ерда ҳаттоки «шит» (shit — ахлат) жумласи ҳам ишлатилмайди. Фаҳшу разолат авжига чиққан шу мамлакатда ҳам цензурадан ташқари сўзларни ишлатиш, тананинг яланғоч қисмини кўрсатиш, зўравонлик ва наркотик воситаларни истеъмол қилиш мавзусини намойиш қилиш қатъиян тақиқланган. Ким бўлишидан қатъи назар, бу қонун-қоидани бузган киши катта миқдорда жарима тўлаши ва ҳаттоки жиноий жавобгарликка тортилиши ҳам шубҳасиздир. Тўғри, бу сеҳрли аталмиш ўлкадаги ғирром тузумнинг ўзига хос найрангбозчилиги бўлиши мумкиндир, аммо шунга қарамай болалар масаласида чегарадан чиқиб кетиш, яъни болалар адабиётлари, фильмлари, кўрсатувлари, шунингдек, мультфильмларда аҳлоққа зид жумлаларнинг ишлатилиши ёки ғайритарбиявий кўринишларнинг намойиш этилишини қатъиян тақиқловчи қонуннинг барибир борлиги ижобий ҳол эмасми?\nСобиқ тузум даврида эстраданинг унчалик тараққий этмагани сабаб кўпчилик «Модерн Токинг», «Абба», «Бони-М»ларни эшитиб ўсган ва табиийки уларнинг бирорта ҳам сўзига тушунишмаган. Аслида эса жаҳонга машҳур бундай гуруҳларнинг айтаётган ашулаларида ҳам маъно мазмуннинг ўзи бўлмаган. Чунки ғарбда энг муҳими оҳанг ҳисобланган. Буни ҳозирда инглиз тилини сизу биздан кўра яхшироқ ўзлаштириб бораётган болаларимиз билишмайди-ку. Аммо кошки улар ҳеч қурса ўз она тилида янграётган қўшиқларда ҳам тутуриқли жумлалар эшитишаётган бўлса. Ахир бизнинг эстрадамиз ҳам ғарб санъатига қараб юриб эмас, нақ югуриб кетмоқда.\nБундан бир неча йил илгари кино экранларимизда «Рамаяна» фильми намойиш этилганда кичик ёшдаги барча болалар пайкон отишга берилиб кетгани каби, ҳозир ўсмир ёшидаги ўғил болалар ўз имиджини Шоҳрух ё Шоҳруххон ва Шаҳриёрга ўхшатиши, шоша-пиша нонларига бир бўлак сарёғ суриб, тайёрлаб берган «бутерброд»ларини кавшай туриб, қизғин равишда муҳокама қиладиган мавзуси ҳам шунга ўхшаш: «Зердахонимнинг боласи туғиладими йўқми? Эсма Салимга тегадими, Демиргами? Менга «Кечалар» қўшиғи ёқади, сенга-чи?» ва ҳоказо.\nМана шунақа руҳда ўсиб улғаймоқда қизларимиз. Вояга етмоқда ўғилларимиз.\nСўзни мухтасар этадиган бўлсак, жазавага тушиб, бақириб-чақириш ожизларнинг ишидир. Лекин юқорида қайд этилганларнинг барчасига жимгина қараб туравериш ҳам тўғри эмас. Биз демократик давлатда яшаяпмиз. Аммо, масалан, Россияга Ироқ демократияси керак эмас экан, нега биз телеканалларимизда бошқа давлатларнинг демократияси ҳазм қиладиган ғояларни жимгина «еб» келаверишимиз керак?\nБу билан жаҳон кино ва теле саноатида мавжуд дастурлар ва фильмларнинг берилиши таъқиқлансин, демоқчи эмасмиз. Аксинча, кўпгина сифатли чет эл фильмлари ўзининг ахлоқий-тарбиявий жиҳатлари билан бизга намуна бўлишга ҳам арзийди. Бироқ ўзбек томошабини, қолаверса, экранларга термулиб ўсаётган фарзандларимизнинг диди қачон ва қай тарзда шаклланишидаги муҳим бир лаҳзани қўлдан бой бериб қўймаслик учун нима қилмоқ керак? Жавоб тайёр: албатта, экран маҳсулотларининг сифатлиларини ўзимиз ишлаб чиқаришимиз ва намойиш этишимиз керак. Бироқ сифат ҳар доим кўп вақт ва катта пул талаб этиб қолади-да. Хўш, нима бўпти? Ахир давлат таъминоти шунинг учун ҳам мавжуд эмасми? Қолаверса, Ўзбекистонда тафаккур савияси юқори одамлар жуда кўп. Биз ишонамизки, улар сизу бизга ўхшаб, қизимиз киндиги ҳалигача очилмаганидан ўкиниб келишидан олдин-да, миллат ташвишини чекишни бошлашади. Биз бунга ишонамиз!!!


Россияда сув ости аппаратида чиққан ёнғин оқибатида 14 денгизчи ҳалок бўлди\n06 март 2021, Тошкент вақти: 16:51\nҲалокатга учрагани тахмин қилинаётган сувости аппарати.\nРоссия президенти Владимир Путин мудофаа вазири Сергей Шойгуга Шимолий ҳарбий денгиз базасида чуқур сувости аппаратида чиққан ёнғин оқибатларини шахсан тергов қилиш тўғрисида буйруқ берди.\nЁнғин 1 июль куни юз берган, лекин бу ҳақда 2 июлда хабар қилинди. Мудофаа вазирлиги ёнғин оқибатида 14 денгизчи ҳалок бўлганини билдирди.\nБу 2000 йилда Курск атом сув ости кемаси портлаш оқибатида чўкиб кетганидан кейин Россия денгизида юз берган энг йирик ҳодиса бўлди. Курск сув ости кемасида бўлган 118 денгизчи ҳалок бўлган эди.\nҲарбий эксперт, «Балтспецфлот» навигацион ширкати бош директори Александр Шпигель, 1 июль куни аслида чуқур сувости аппарати эмас, сув ости кемаси ҳалокатга учраган, деб маълум қилди.\n-Ҳалок бўлганлар сув ости кемаси экипажи аъзоларидир. Бу кема чуқур сувости аппаратларини ташишга алоқадор бўлган бўлиши эҳтимол. Аммо менинг билишимча, бу воқеа юз берган пайтда чуқур сувости аппаратлари мазкур ҳудудда бўлмаган. Бу сув ости кемаси бўлган,-деди Шпигель.


Эрдўғон: Арманлар масаласи ёрдамида Туркияни шантаж қилишмоқчи\n22 январ 2018, Тошкент вақти: 15:21\nТуркия президенти Ражаб Тоййиб Эрдўғон бир аср аввал Усмонли империяси арманларни қатлиом қилган, деган айблов Туркияни “шантаж” қилиш учун қўлланилаётганини таъкидлади.\nЭрдўғоннинг бу чиқишидан икки кун аввал Германия парламентининг қуйи палатаси арманиларнинг 1-жаҳон уруши даврида Усмонли империяси томонидан қирғин қилинишини геноцид деб тан олувчи резолюцияни қабул қилди.\n“Бу ерда масала арманлар эмас. Уларни шунчаки манипуляция қилишмоқда. Бутун дунё бўйлаб арманлар масаласидан Туркияни шатаж қилиш учун қулай восита ўлароқ фойдаланишади”, деди президент.\n“Арман масаласи бўйича қарашимиз бошидан бери аён: биз ҳеч қачон геноцид айбловларини тан олмаймиз”, дея қўшимча қилди Эрдўғон.\n1-жаҳон уруши йилларида усмонли турклар томонидан 1,5 миллионга яқин арманнинг қатлиом қилингани ва сургун қилинганини кўплаб тарихчилар, бир неча давлатлар геноцид деб тан олган.\nТуркия ҳалок бўлган арманларнинг сони аслида анча оз бўлганини, улар Усмонли империясининг режалаштирилган ҳаракатлари натижасида эмас, балки фуқаролар ўртасидаги жанглар натижасида ўлганини таъкидлаб, геноцид айбловларини рад этиб келади.\n2 июнь куни Германия қатлиомни геноцид деб тан олган 23-давлат бўлди. Қабул қилинган рамзий ҳужжатда 1915-1916 йилларда 1,5 миллионга яқин арман ва бошқа насронийларнинг қириб ташланишини геноцид сифатида хотирлаш лозимлиги айтилади.\nГерманиянинг бу қадами Туркия расмийларини ғазаблантирди. Улар резолюция Германия ва Туркия ўртасидаги муносабатларга жиддий путур этказиши ҳақида огоҳлантиришмоқда. Туркия резолюция қабул қилиниши ортидан Берлиндаги элчисини чақиртириб олди.\nЭрдўғон 4 июнги чиқиши давомида Туркияга адолатли ёндашилмаса, мамлакат Европа муаммоларини ҳал қилишга ёрдам бермаслиги ҳақида оҳоҳлантирди. Афтидан, бу билан президент мигрантлар инқирози юзасидан эришилган келишувни назарда тутди.\n“Ёки муаммоларимизга адолат билан ечим топамиз, ёки Туркия Европа муаммолари йўлидаги тўсиқ бўлишни бас қилади”, деди Эрдўғон.\nТуркия газеталарида чоп этилган мақолаларда ёзилишича, Туркия президенти Германия “муҳим дўстидан” айрилиши мумкинлиги ҳақида огоҳлантирган.\nПрезидент Бундестаг овози Туркия ва Германия ўртасидаги масала бўлиб, Европа Иттифоқи билан муҳожирлар юзасидан эришилган келишувга таъсир қилмаслигини таъкидлаган.\nШундай бўлса-да, Эрдўғон Европани ўз мажбуриятларини яхши бажармаётгани учун танқид қилиб, шартномани ҳалиям тўхтатиш мумкинлгини айтди.


Ўзбекистон Республикаси Ички ишлар вазирининг буйруғи билан ИИВ терроризм ва экстремизмга қарши курашиш бош бошқармаси бўлим бошлиғи лавозимига ...\nДенгиз пиёдалари корпусининг истеъфодаги генерали Жеймс Мэттис «Қутурган ит» лақаби билан машҳур.\nАҚШ разведкаси Хамза бен Ладеннинг вафоти ҳақида маълумот олди. Аммо хозирча бу маълумотни тасдиқлашнинг имкони бўлгани йўқ.\nАйни пайтда кучишлатар тизимлар уларни ушлаш чораларини кўрмоқда.\nЮсуф Нозик қилмишига яраша жазо олди\nРейҳанлида 2013 йилнинг май ойида содир этилган терактда 53 инсон ҳалок бўлган, 155 киши жароҳатланган.\nбу гапда маъно бор. Лекин бошқа томондан, бу мусулмонларга қарши терроризм ва неонацизм муаммосини хаспўшлаш ва буни бир мартагина учраган ... Брейвик, Дилан Руф, Даррен Осборни каби «қаҳрамон»ларнинг ўтмишдаги терроризм акциялари унга катта таъсир кўрсатган. Бунда, шуниси эътиборга ...\nмамлакатларда яшовчилар. Инсоният учун иккинчи энг йирик таҳдид — терроризм. Айниқса, Франция ва Италия каби мамлакатлар аҳолиси террорчилик ...\nМолдавия Россияга ИШИД аъзосини топширди\nНодир Давудов ИШИД террорчилик гуруҳига алоқадорликда айбланиб, халқаро қидирувга берилган эди.\nЖиноятчилар 2018 йил баҳорида қўлга олинган, аммо бу кенг жамоатчиликка Швеция хавфсизлик полицияси (SäPo) раҳбари Клас Фрибергнинг интервьюсидан сўнг маълум бўлди.